Khas Buat Para Ibu, Ketahui Rahsia Untuk Pemakanan Yang Mencukupi Sewaktu Hamil!

Khas buat ibu hamil dan sedang menyusu, pasti sukar untuk anda sediakan hidangan lengkap yang mengandungi semua nutrien yang diperlukan untuk anda dan bayi anda setiap hari. Lebih-lebih lagi yang bekerjaya dan menguruskan rumah tangga. Memang penat!
Para ibu perlu tahu bahawa nutrien seperti kalsium, folat dan zat besi sangat penting untuk perkembangan bayi di dalam perut anda. Daging, ikan dan ayam boleh meningkatkan zat besi. Bagi memenuhi zat besi sewaktu hamil, anda perlu makan tiga ikat (kira-kira 1kg bayam), atau lima cawan (kira-kira 1.2kg) kacang setiap hari. Wow banyaknya! Tak larat nak makan semua.

KENAPA SUSU IBU HAMIL DAN PRODUK SUSUAN SANGAT PENTING?
Minum susu setiap hari untuk membantu perkembangan bayi yang sihat
Sebab itulah Susu Ibu Hamil Dan Produk Susuan perlu menjadi satu keperluan dalam diet harian anda. Susu ini disyorkan oleh pakar ginekologi sebagai suplemen untuk membantu memenuhi keperluan pemakanan semasa mengandung dan menyusu.

Wanita mengandung memerlukan banyak asid folik untuk pertumbuhan janin, maka susu ini penting. Selain itu, anda tidak perlu risau nutrien yang hilang ketika mual dan muntah semasa hamil. Sebab susu ini dapat menambah semula nutrien yang hilang.

SUSU YANG KAYA DENGAN ZAT BESI
Makan makanan yang mengandungi zat besi. Baik betul!
Menurut Kementerian Kesihatan Malaysia dalam Saranan Pengambilan Nutrien Malaysia (RNI), wanita mengandung disarankan untuk mengambil 29mg zat besi setiap hari dalam trimester pertama[1]. Mana nak dapat zat besi ini admin?. Jangan risau! Susu Ibu Hamil Dan Produk Susuan ini kaya dengan zat besi yang sangat diperlukan oleh ibu mengandung dan bayi.
Zat besi membantu dalam pembentukan sel darah merah dan membantu mengurangkan keletihan sepanjang kehamilan. Tak ada lah rasa penat dan lenguh nanti! Bagi kanak-kanak, zat besi membantu perkembangan dalam rahim[2], mencegah berat kelahiran yang rendah[1], dan menyokong pembangunan otak[1].
RAHSIA FRISOMUM GOLD YANG PERLU DIBONGKAR
Foto kredit: Frisomum Gold
Satu-satunya susu ibu dengan prebiotik dan probiotik untuk pencernaan yang lancar, Frisomum Gold diperkayakan dengan vitamin C, selenium, asid folik, besi, dan kalsium. Semua nutrien ini membantu anda dan bayi membesar lebih kuat dari dalam kandungan.
Kini hidup anda akan lebih mudah dengan Frisomum Gold, kerana hanya dua gelas* susu dengan makanan yang seimbang setiap hari, anda dah dapat semua nutrien penting yang diperlukan semasa kehamilan. Mudah kan?
Foto kredit: Frisomum Gold
Bimbang dengan berat badan tambahan sewaktu hamil, anda pasti gembira mengetahui bahawa Frisomum Gold adalah 52% rendah lemak berbanding susu tepung penuh krim. Ia juga diimport sepenuhnya dari Belanda. Admin yakin untuk mengatakan ia dihasilkan dengan piawaian kualiti dan kebersihan yang ketat.
Sekarang, dah tak perlu risau, Frisomum Gold dapat membantu anda. Jadikan waktu kehamilan untuk anda menjaga kesihatan anda dan bayi anda.
Banyak lagi info menarik tentang Frisomum Gold ini! Untuk ketahui maklumat lebih lanjut mengenainya, anda boleh klik sini .
*1 gelas = 200ml
 Reference:

Ministry of Health Malaysia, Putrajaya. 2005. pp: 166
PLOS Neglected Tropical diseases. 2012. 6(4):e1608

*Artikel ini dibawa kepada anda khas daripada Frisomum Gold bersama Dr. Nicholas Lim, Pakar Perunding Obstetrik & Ginekologi, Hospital Columbia Asia Petaling Jaya.


Khas Para Ibu, Promosi Istimewa Di Mom & Baby Warehouse Sale, Harga Serendah RM29!

Apakah detik istimewa bagi setiap ibu bapa di dunia? Pastilah sewaktu menyambut kelahiran bayi mereka. ? Kena buat persediaan sambut cahaya mata ni. Beli barangan bayi tapi bila masa sesuai? Orang tua-tua cakap enam bulan ke atas dah boleh beli. Heee…

Makin dup dap pula jantung ni. Memang excited nak dapat baby, tapi jangan sampai beli barang tak perlu. Survey dulu tempat barangan bayi yang murah. ? Buat anda yang nak shopping barangan bayi tanpa berbelanja lebih, ada berita gempak tau!
EVENT MOM & BABY WAREHOUSE SALE PASTI BUAT ANDA TERUJA

Wow, ni memang jimat habis. Bermula 11 Januari 2018 hingga 14 Januari 2018, ada event Mom & Baby Warehouse Sale dianjurkan oleh PopDeal di sebelah Mydin TPK Kinrara, Puchong. Promosi istimewa selama empat hari dengan harga serendah RM29! Selain barangan bayi, ada barangan untuk para ibu juga.

STROLLER, CAR SEAT, DAN BARANGAN LAIN, MACAM – MACAM ADA

Penat nak dukung anak ke hulur hilir. Terutama ketika berjalan di pusat membeli belah atau travel jauh. Mesti pernah hadapi situasi macam ni kan. ? Ramai ibu bapa nakkan stroller bayi untuk jaga anak-anak yang masih kecil. Pening harga yang mahal? Mesti anda suka bila dapat tahu ni.

Di Mom & Baby Warehouse Sale, anda boleh pilih pelbagai barangan seperti stroller bayi, car seat dan lain-lain dengan harga bermula RM99. ? Jenama terkemuka Perreno turut ada. Perreno terkenal dengan stroller bayi dan car seat yang berkualiti, multi function, selesa dan selamat. Yang penting ringan. Hihi.

Selain Perreno, Hola Bebe juga akan join event Mom & Baby Warehouse Sale. Ada pelbagai barangan keperluan untuk si kecil anda. Pelbagai pattern baju bayi turut ada. Bolehlah cari baju bayi yang comel-comel kat sini. Baju jalan, baju tidur, semua lengkap. Yay! ?

Yang ni para ibu mesti suka. Clean Eating Grocer pun ada tau. Dengan harga mampu milik, anda boleh dapatkan barangan untuk penggunaan harian, detox, supplement, penjagaan diri dan lain-lain untuk bayi anda. Mintak suami belanjalah macam ni. Hehe.
BENTUK BADAN BERUBAH LEPAS KAHWIN, SLIMMING BODY SHAPER BOLEH SELESAIKAN!

Kalau perasan, lepas kahwin mesti badan sendiri atau kawan-kawan akan nampak perubahan. Kalau dulu kurus melidi bukan main susah nak naik berat badan, lepas kahwin berat terus naik mendadak. Bentuk badan pun dah lain. Macam Shrek pun ada! ?

Dengan slimming body shaper oleh Sbody Shapewear, masalah anda akan selesai. Bentuk badan lebih langsing dan cantik. Silap-silap suami jatuh cinta lagi sekali dengan anda. ? Weee… Boleh dapatkan sewaktu Mom & Baby Warehouse Sale dengan harga RM29 sahaja!
JOM SERBU MOM & BABY WAREHOUSE SALE DI PUCHONG!

Ada juga carry cot, carrier, maternity support wear, body shaper dan lain-lain barangan bayi yang dijual tau. Syoknya! Nah info tentang Mom & Baby Warehouse Sale. Jangan lupa share kat Whatsapp group, manalah tahu ada kawan pun nak pergi sekali. ?

Acara: Mom & Baby Warehouse Sale
Tarikh: 11 Januari 2018 (Khamis) hingga 14 Januari 2018 (Ahad)
Masa: 10 pagi hingga 8 malam
Tempat: Sebelah MYDIN TPK Kinrara, Puchong (25, Jalan TPK 2/8, Taman Perindustrian Kinrara, Puchong)
Lokasi Google Map: goo.gl/GSLLqe
Lokasi Waze: goo.gl/sAr7GX
Nombor Telefon: +603-8961 8866

Inilah peluang terbaik untuk anda dapatkan barangan bayi dengan harga lebih murah dan berbaloi. Boleh jimatlah kalau shopping di Mom & Baby Warehouse Sale. Jangan lupa tarikh penting iaitu 11 Januari 2018 hingga 14 Januari 2018. Nak info lebih lanjut boleh klik sini ya. Jumpa anda di sana… ??


5 Khasiat Air Halba Yang Dibuktikan Oleh Kajian. Lepas Ni Boleh Amalkan Setiap Pagi

“Ramai orang cakap minum teh halba boleh kurus? Ye ke? Apa benda halba ni sebenarnya?”
Malaysia memang kaya dengan rempah ratus. Antara yang popular adalah rempah 4 sekawan seperti kayu manis, bunga lawang, cengkih dan pelaga. Lain-lain yang kita mungkin pernah dengar macam ketumbar, jintan dan lada hitam.

Namun rempah yang satu ini mungkin tak biasa kita gunakan dalam masakan harian. Fenugreek (bahasa Inggeris) dengan nama saintifiknya trigonella foenum-graecum atau halba adalah sejenis rempah yang berbentuk butiran kecil berwarna coklat. Kalau dalam masakan Melayu, ia biasanya boleh kita jumpa dalam nasi dagang Terengganu.
Halba lebih popular dalam masakan negara Timur Tengah dan juga negara seperti India, Pakistan dan Sri Lanka. Mungkin ramai tak perasan, sebenarnya halba selalu berada sekali dalam tempat rempah di rak-rak pasaraya. Ia memang amat mudah didapati di Malaysia.

Ia boleh diminum sebagai teh atau direndam semalaman. Baru-baru ini ramai yang viralkan kebaikan air halba. Kalau nak tahu, ada banyak kebaikan halba kepada tubuh.

5 Khasiat Air Halba Yang Telah DIbuktikan Oleh Kajian
1. Membanyakkan Susu Ibu
Teh halba boleh menjadi alternatif semulajadi yang terbaik sebagai pengganti suplemen untuk meningkatkan produksi susu ibu. Menurut HealthLine.com, beberapa kajian saintifik telah membuktikannya secara spesifik.
Dalam salah satu kajian tersebut, hasil susu perahan didapati bertambah daripada 1.15 oz kepada 2.47 oz apabila meminum teh halba ini.
www.verywell.com
2. Immunity Booster
Dari segi nutrisinya, biji halba ini mempunyai kandungan serat dan mineral yang baik seperti zat besi dan magnesium.
Oleh sebab itu, air halba dipercayai memiliki khasiat untuk meningkatkan imuniti atau sistem pertahanan tubuh. Jadi, ia elok diamalkan oleh mereka yang sering diserang demam, batuk dan selesema.

3. Menurunkan Bacaan Gula Dalam Darah
Menurut laman web kesihatan WebMD pula, halba didapati dapat memperlahankan penyerapan gula dalam perut dan menstimulasikan penghasilan insulin.
Ini tentunya berita baik buat penderta diabetes, bukan? Tak salah mencubanya dalam kuantiti kecil setiap hari sebagai ikhtiar mengurangkan bacaan gula dalam darah.
justdoc.com
3. Mengurangkan Sakit Senggugut
Bagi wanita yang sering mengalami senggugut setiap kali datang bulan, pengambilan air teh halba amat digalakkan dan boleh mengurangkan penggunaan ubat-ubatan.
Pakar mengesyorkan, ia boleh diambil sekitar 1800mg-2700mg dalam 3 kali sehari dalam 3 hari pertama, diikuti dengan 900mg dalam 3 hari berikutnya.
Foto Kredit: altsantiri.gr
4. Merampingkan Badan
Menurut Food NDTV, meminum air halba dengan perut kosong setiap pagi adalah cara yang baik untuk meningkatkan metabolisme. Ini kerana ia akan menghasilkan haba dalam badan dan sekaligus membantu mengurangkan berat badan.
Terdapat juga kajian yang mengaitkan pengambilannya dengan selera yang lebih terkawal.
Foto Kredit: weight.sdghealth.com
5. Meningkatkan Penghasilan Testosteron
Bagi lelaki pula, minuman halba ini boleh memberi manfaat dalam meningkatkan penghasilan testosteron. Menurut penelitian awal, pengambilan air halba ini didapati dapat meningkatkan kekuatan serta fungsi seksual.
http://www.menshealth.com/
Cara Pengambilan
Rendamkan 1 sudu teh air halba dalam air suam dan biarkan selama beberapa jam atau semalaman. Boleh juga rebuskan untuk dijadikan teh. Selain itu, boleh juga tumbukkan dan rendamkan biji halba tersebut dalam air panas untuk beberapa minit sebelum diminum.
Cukup dengan mengambilnya sebanyak 1 kali sehari. Sekiranya tiada kesan sampingan, bolehlah anda meneruskan pengambilannya pada hari-hari berikutnya.
Halba murah saja harganya dan mudah didapati dalam pek begini.

Amalkan Secara Sederhana
Ternyata walaupun mudah dan murah, manfaat halba ini begitu besar untuk kita.
Selamat mencuba!

*Sumber rujukan: WebMD, HealthLine, Food NDTV


Bagus Untuk Air Ketuban, 7 Sebab Ibu Mengandung Kena Minum Air Kelapa

“Aduh, rasa letih je sejak mengandung ni. Betul ke orang kata banyak khasiat air kelapa untuk ibu hamil ye?”
Bila mengandung, dah tentu ramai yang lebih berhati-hati dan akan memilih makanan yang terbaik demi kesihatan ibu serta kandungan.

Kita selalu dengar pelbagai ‘keajaiban’ yang dikaitkan oleh air kelapa untuk ibu mengandung. Tapi, semua ni betul atau sekadar mitos?
Sebenarnya, ada beberapa kajian yang telah membuktikan khasiat air kelapa untuk ibu hamil. Namun, ada juga mitos yang tak benar.

Berikut adalah antara khasiat air kelapa untuk ibu mengandung yang patut anda tahu.

Khasiat Air Kelapa Untuk Ibu Mengandung
1. Melancarkan Penyingkiran Air Kencing
Air kelapa mengandungi pelbagai sumber mineral seperti potassium dan magnesium yang membantu melancarkan penyingkiran air kencing.
Ini dapat membantu ibu membersihkan saluran usus daripada toksin di samping menghalang pembentukan batu karang atau jangkitan dan seterusnya mengurangkan risiko bersalin pramatang.

2. Minuman Tenaga Semulajadi
Simptom mual, muntah, atau cirit-birit boleh menjadikan ibu mudah letih akibat dehidrasi.
Elektrolit semulajadi yang terkandung dalam air kelapa seperti sodium, kalsium, potasssium dan fosforus sedikit sebanyak dapat mengimbangi pH tubuh serta tekanan darah.
Secara tidak langsung, ia juga membantu mengembalikan tenaga dan fungsi pada otot.
Foto Kredit: 30secondmom.com
3. Menyejukkan Badan
Biasanya, ibu mengandung selalu terasa panas dan tak selesa sepanjang mengandung kan?
Dengan sifat sejuk yang dimiliki oleh air kelapa, ibu dapat berasa lebih segar dan mengawal rasa panas pada badan akibat perubahan hormon.
Foto Kredit: momjunction.com
4. Melegakan Pedih Ulu Hati, Sembelit & Masalah Pencernaan
Kaya dengan serat, air kelapa membantu ibu memerangi rasa pedih ulu hati, sembelit atau ketidakhadaman yang kerap berlaku akibat perubahan hormon dengan meneutralkan kandungan asid dalam perut.

5. Meningkatkan Imuniti
Kandungan vitamin, mineral serta antioksidan dalam air kelapa mampu meningkatkan kekuatan pertahanan badan secara semulajadi.
Asid laurik yang terkandung di dalam air kelapa turut terbukti membunuh bakteria dan jangkitan seperti flu di samping mengekalkan bakteria baik.

6. Mengekalkan Berat Badan Optimum
Air kelapa adalah rendah kalori dan lemak.
Air kelapa adalah minumam alternatif yang baik bagi menggantikan minuman manis kerana ia tidak mengandungi perasa atau pengawet tambahan.
Kandungan gulanya juga rendah, selamat diminum dan tidak menyebabkan diabetes gestasi.
Foto Kredit: expertbeacon.com
7. Bagus Untuk Air Ketuban
Menurut laman kesihatan Hello Doktor, meminum air kelapa membantu mengoptimumkan tahap air ketuban pada ibu mengandung.
Faktor ini secara tak langsung melancarkan isipadu darah ibu mengandung dan menyediakan persekitaran yang baik untuk bayi dalam kandungan.

Bukan Sekadar Sedap & Menyegarkan
Wah, nampaknya air kelapa bukan saja sedap dan selamat dinikmati ketika mengandung. Banyak betul khasiatnya untuk ibu serta bayi dalam kandungan.
Tapi, air kelapa bukanlah faktor penyebab anak menjadi putih gebu ya kerana itu semua adalah mitos dan tidak dibuktikan secara saintifik.
Apapun, pastikan anda menitikberatkan faktor kebersihan semasa membeli air kelapa dan mengamalkannya secara bersederhana. Beli yang pure dan bukan ditambah gula tau!
Jangan lupa dapatkan nasihat doktor sekiranya anda menghadapi sebarang masalah kesihatan sepanjang kehamilan.


Air Kelapa Boleh Minum Lepas Makan Ubat Ke? Ini Penjelasan Doktor

“Banyak khasiat air kelapa tapi lepas makan ubat boleh minum ke?”
Selalu kan tertanya-tanya situasi macam di atas? Dah makan ubat tetapi rasa nak minum air kelapa pula. Kata orang selepas makan ubat tak boleh minum air kelapa. Betul ke?

Hal ini kerana ia boleh mengurangkan keberkesanan ubat tersebut. Sebenarnya, boleh sahaja tetapi ada beberapa perkara yang perlu diketahui. Ikuti perkongsian di bawah supaya anda tak pandang remeh tentang perkara ini!
Baca juga: Jangan Pandang Remeh Batuk Berpanjangan, Mungkin Punca Penyakit Berbahaya!

BANYAK KHASIAT AIR KELAPA TAPI BOLEH MINUM LEPAS MAKAN UBAT KE?
Menurut perkongsian seorang doktor di media sosial, tiada sebarang masalah untuk minum air kelapa selepas makan ubat. Walau bagaimanapun, jika individu itu tersebut ada penyakit darah tinggi dan mengambil ubat tekanan darah, mereka perlu lebih berhati-hati kerana air kelapa tersebut boleh merendahkan tekanan darah.

Tambahnya lagi, bagi mereka yang ada penyakit buah pinggang kronik juga perlu lebih berhati-hati. Hal ini kerana air kelapa tersebut tinggi dengan garam potassium atau garam kalium. Kandungan garam kalium yang tinggi boleh ‘mengacau’ kondisi jantung.

Jadi, tiada sebarang masalah untuk minum air kelapa selepas memakan ubat tetapi perlu lebih berhati-hati sekiranya anda ada masalah darah tinggi dan penyakit sakit buah pinggang kronik. Minumlah secara berpada-pada dan jaga kesihatan diri.
Sumber: TikTok DrChampz


Rupanya Banyak Khasiat Air Nasi / Air Rebusan Beras, Patutlah Jadi ‘Ubat’ Orang Dulu-dulu

KHASIAT AIR NASI – ‘Ubat’ Demam Orang Dulu-Dulu
Sesetengah orang memang biasa dengan ‘air nasi’ ni, tapi masih ramai antara kita yang tak pernah tahu khasiatnya.

Air rebusan nasi atau digelar ‘air nasi’ adalah berasal dari air rebusan beras putih yang separuh masak.
Mungkin petua ini agak normal bagi mereka yang selalu mengamalkan gaya hidup tradisional, namun bagi ibubapa yang lebih hidup dalam keadaan moden, anda akan berpendapat bahawa cara ini agak pelik.

Ia juga sering digunakan sebagai petua untuk merawat bayi demam, cirit-birit dan sebagainya.

Jom ketahui lebih lanjut tentang khasiat ‘air nasi’ yang dikongsikan oleh Dr Suri Roowi, iaitu salah seorang pegawai penyelidik prinsipal yang pernah berkhidmat di Institut Penyelidikan dan Pembangunan Pertanian Malaysia (MARDI).
Khasiat ‘Air Nasi’
Kalau sudah memang rakyat Malaysia, semestinya tidak boleh lari lagi dari makan nasi.
Beras ada pelbagai jenis antaranya beras perang, beras putih, beras basmathi dan lain-lain lagi.
Sebelum kita masak nasi menggunakan periuk nasi elektrik atau masak atas api, perkara utama yang perlu kita lakukan adalah basuh dahulu beras tersebut.
Ia bertujuan untuk membuang habuk pada beras tersebut.

Tahukah anda, air rebusan nasi sebenarnya lebih berkhasiat berbanding nasi itu sendiri.
Ini kerana..

Kajian menunjukkan air nasi beras perang kaya asid coumaric dan asid ferulik. Bahan-bahan ini bertindak sebagai antikanser, antidiabetes dan antioksidan.
Bahan berkhasiat ini biasanya hadir dalam bentuk bebas dalam air nasi dan mudah diserap ke dalam darah.
Air nasi yang dibuat menggunakan beras perang dan beras berwarna juga didapati lebih tinggi bahan antioksidan berbanding beras putih.
Air nasi juga dapat membantu mengatasi masalah angin, sembelit atau cirit birit
Selain itu, air nasi dapat menstabilkan suhu badan dan mengelakkan dehidrasi.
Air nasi juga membantu menurunkan berat badan
*Seeloknya diminum bersama madu asli

Perbezaan Air Nasi Dengan Bubur Nasi
Ada yang tanya, apa bezanya minum air nasi ni dengan makan bubur nasi?
Maklumlah, kalau nak ikutkan dua-dua pun air nasi juga kan?

Menurut Dr Suri, biasanya jika dah jadi bubur, sebahagian bahan khasiat dah diikat.
Jika dah jadi nasi, lagi banyak akan diikat. Jika bahan khasiat diikat, lagi lama nak diserap ke dalam tubuh.
Bahan khasiat air nasi biasanya diserap dalam 30 minit.
Berbanding nasi dan bubur dalam 5 hingga 24 jam. Itu pun tak banyak yang diserap.
Jadi, itulah sebabnya ‘air nasi’ ini berbeza dengan bubur nasi dan mempunyai khasiatnya yang tersendiri!
Cara Buat Air Rebusan Beras / Air Nasi
Bagaimana sebenarnya cara nak buat air nasi ni?
Jom kami kongsikan langkahnya di sini:

Untuk membuat air rebusan beras, Anda perlu menyiapkan dua bahan utama, iaitu beras sebanyak dua senduk  dan 1 gelas kecil air.
Sukatan air dan beras di atas hanya digunakan untuk satu atau dua kali minum.
Seeloknya pilih beras yang berkualiti baik untuk membuat air nasi ini.
Cara membuat air rebusan beras ini sama macam nak masak nasi. Pertama, cuci berasnya terlebih dahulu dan toskan.
Tempatkan beras dalam periuk dan tambahkan air. Rebus hingga beras menjadi lembut. Kemudian, matikan api dan pisahkan nasi dengan air rebus dengan menggunakan penapis.
Air nasi / air beras siap untuk diminum.

Mudah kan cara nak buatnya?
Selamat mencuba dan semoga bermanfaat!

*Sumber asal: Facebook Dr SuriRoowi Ph.D KMN, Principal Scientist,


7 Kebaikan Lidah Buaya (Aloe Vera) Yang Ramai Tak Tahu

Lidah buaya atau aloe vera sudah menjadi herba yang cukup sinonim bagi merawat luka dan sunburn.
Sifatnya yang cantik serta mudah untuk dijaga juga menjadikan herba ini sesuai dijadikan sebagai tanaman hiasan.

Lendir atau gel yang terkandung dalam lidah buaya juga sangat popular digunakan untuk kecantikan kulit. Ia juga biasanya dikisar dan diamalkan sebagai jus bagi meningkatkan kesihatan.
Memetik Healthline, jus lidah buaya padat dengan pelbagai kebaikan vitamin dan mineral penting seperti vitamin B-12 ,C, E dan asid folik.

Dengan pelbagai kajian yang dijalankan, lidah buaya yang juga sinonim dengan nama aloe vera ini juga mula menunjukkan pelbagai potensi pada kesihatan seperti meredakan penyakit ulu hati dan merencatkan pertumbuhan sel kanser payudara.

Foto Kredit: livestrong.com
7 Kelebihan Lidah Buaya (Aloe Vera) Yang Ramai Tak Tahu
1. Baik Untuk Kesihatan Kulit
Lidah buaya sudah menjadi bahan asas yang tidak asing lagi dalam produk pembersih peribadi dan kosmetik kerana kebaikannya pada kesihatan dan kelembapan kulit.
Daunnya yang kaya dengan kandungan air dan pelbagai mineral serta komponen tumbuhan yang dipanggil karbohidrat kompleks menjadikannya sebagai bahan yang sesuai untuk mencegah keradangan dan meningkatkan kelembapan kulit.
2. Berpotensi Untuk Melawan Kanser Payudara
Sebuah kajian terkini yang diterbitkan oleh Evidence-Based Complementary and Alternative Medicine mendapati daun lidah buaya mengandungi komponen aloe emodin yang berfungsi untuk mengurangkan rebakan kanser payudara.
Namun, kajian yang lebih mendalam perlulah dijalankan bagi mengesahkan keberkesanannya dalam merawat kanser payudara.
3. Menstabilkan Paras Gula Dalam Darah
Berdasarkan sebuah kajian, pengambilan 2 sudu gel lidah buaya setiap hari membantu dalam menstabilkan kadar gula dalam darah pada paras yang normal.
Namun, pesakit diabetes perlulah mendapatkan nasihat daripada doktor terlebih dahulu sebelum amalkan lidah buaya kerana ia dikatakan dapat menyebabkan hypoglycemia jika diambil sekali dengan ubat kawalan kencing manis.
4. Meredakan Pedih Ulu Hati
Juga dikenali sebagai refluks asid, pedih ulu hati merupakan masalah kesihatan yang berlaku ketika asid perut berbalik kepada esofagus sehingga menyebabkan keradangan.
Kajian terkini mendapati khasiat lidah buaya baik untuk diamalkan bagi pesakit pedih ulu hati bagi mengurangkan simptom penyakit ini tanpa memberikan sebarang kesan sampingan.
5. Sumber Antioksida Yang Baik
Kebaikan antioksida yang dijumpai dalam aloe vera iaitu polifenol didapati sangat baik dalam melawan pembiakan bakteria yang menyebabkan jangkitan dalam badan.
Lidah buaya juga cukup dikenali dengan sifat antibakteria dan antiseptik sebagai rawatan alternatif bagi meredakan pelbagai masalah kulit dan merawat luka.
6. Membantu Untuk Menyembuhkan Luka Dengan Segera
Penggunaan lidah buaya bagi merawat luka akibat terbakar atau kecederaan kecil sudah biasa diamalkan oleh generasi terdahulu.
Sebuah kajian turut mencadangkan penggunaan lidah buaya sebagai rawatan berkesan bagi merawat luka akibat terbakar pada tahap satu dan tahap dua (first and second degree burns).
Sebuah pemerhatian dalam kajian juga mengesahkan lidah buaya dapat meredakan luka akibat terbakar dalam tempoh yang lebih segera berbanding ubatan biasa.
Tidak hanya itu, lidah buaya juga dapat meredakan simptom luka seperti jangkitan, kemerahan dan kegatalan.
7. Mengurangkan Pembentukan Plak Gigi
Mungkin ramai yang tidak tahu, sebenarnya lidah buaya juga sangat baik diamalkan untuk mengurangkan pembentukan plak pada gigi.
Sebuah hasil kajian mendapati penggunaan jus lidah buaya sebagai ubat kumur menunjukkan keberkesanan yang sama pada mulut apabila dibandingkan dengan penggunaan ubat kumur chlorhexidine.
Di samping itu, lidah buaya juga dilihat berpotensi dalam menghapuskan pembiakan bakteria Streptococcus mutans yang boleh menjejaskan kesihatan mulut.

Kesan Sampingan Lidah Buaya
Berdasarkan National Center for Complementary and Integrative Health (NCCIH), penggunaan lidah buaya secara luaran adalah selamat untuk digunakan.
Namun, bagi sesetengah orang, pengambilan jus lidah buaya boleh menyebabkan cirit birit atau sakit perut kerana ia mengandungi sifat pelawas.
Sebagai langkah selamat, anda boleh rujuk kepada doktor terlebih dahulu sebelum mula mengamalkan lidah buaya dalam jangka masa panjang.
Dengan pelbagai kebaikan yang ditawarkan oleh lidah buaya pada kesihatan, ia memang baik untuk diamalkan bagi mengekalkan kesihatan kulit , mencegah pembentukan plak serta merawat luka.
Bagi sesetengah penemuan, kajian yang lebih mendalam tentang kebaikan lidah buaya perlulah dijalankan bagi mengesahkan keberkesanannya pada kesihatan.
Resepi / Cara Dapatkan Jelly Aloe Vera Dari Tumbuhan Lidah Buaya
Sesiapa yang ada tanam aloe vera tu boleh la cuba menu simple ni.
Rasa sedap & sangat refreshing
Resepi Aloe Vera Jelly :

Aloe vera
Gula
Daun pandan
Air

Cara-caranya :
1. Bersihkan aloe vera yang dituai dipokok.

2. Buang duri kiri & kanan serta kulit hijaunya.

3. Potong dadu @ mengikut sukaan anda.

4. Letakkan Aloe vera yang siap dipotong ke dalam penapis & lalukan air sehingga lendirnya hilang.

5. Cuci bersih.
6. Masukkan kedalam periuk + air secukupnya + gula + daun pandan.
7. Masak sehingga gula larut.

8. Matikan api. Setelah sejuk boleh disimpan kedalam bekas & simpan ke dalam peti ais.
9. Boleh dinikmati bersama air kegemaran anda.

Sedap sangat jelly tu!
SELAMAT MENCUBA !
Sumber :

What are the benefits of aloe vera?https://www.medicalnewstoday.com/articles/318591
7 Amazing Uses for Aloe Vera https://www.healthline.com/health/7-amazing-uses-aloe-vera
Resepi oleh Nurshuhada Samsuddin


8 Khasiat Arabic Gum Menurut Kajian Sains, Kelebihannya & Cara Makan

Pernah dengar tentang khasiat arabic gum?
Arabic gum biasa digunakan oleh masyarakat Timur Tengah sebagai ramuan masakan.

Ia juga sering digunakan untuk rawatan tradisional seperti sakit gigi dan sakit kepala.
Dalam industri farmaseutikal, arabic gum digunakan secara meluas sebagai gel bagi merawat ulser di mulut serta bahan utama dalam pembuatan kapsul ubat (tablet coating).

Dalam industri pembuatan makanan, arabic gum digunakan sebagai penstabil makanan.

Kredit Foto : theguardian.com
Arabic gum asalnya daripada bahan yang boleh didapati dari pokok Acacia khususnya Acacia senegal dan Acacia seyal yang tumbuh di negara seperi India, Afrika dan Sudan.
Bagaimana Rasa Arabic Gum?
Arabic gum kini lebih mudah didapati dalam bentuk serbuk dan dijual sebagai makanan tambahan.
Mungkin ada yang tertanya-tanya bagaimana rasa arabic gum ni sebenarnya?
Seperti namanya, arabic gum ini mempunyai tekstur yang agak likat namun tidak berperasa.
Cara Makan Arabic Gum
Cara makan arabic gum ialah dengan membancuhnya dengan air biasa / air suam dan diminum.
Jom kita kenali manfaat arabic gum untuk kesihatan!
8 Manfaat & Khasiat Arabic Gum Berdasarkan Kajian Sains
1. Baik Untuk Sistem Penghadaman
Dengan kandungan serat mudah larut yang tinggi, ia membantu sistem pencernaan berfungsi secara lebih baik dengan mencegah sembelit dan cirit birit.
Arabic gum juga mengandungi komponen prebiotic atau bakteria baik yang melancarkan lagi sistem penghadaman di samping membantu badan untuk menyerap mineral dengan lebih berkesan.
Komponen prebiotik ini juga membantu dengan mengurangkan keradangan pada usus yang boleh menyebabkan penyakit inflammatory bowel disease (IBS).

2. Membantu Menurunkan Berat Badan
Kandungan serat yang tinggi dalam arabic gum juga membuatkannya sesuai untuk dimakan bagi yang sedang berdiet kerana ia dapat membuatkan seseorang rasa kenyang dengan lebih lama.
Sebuah kajian juga mendapati pengamalan arabic gum selama 6 minggu menunjukkan pengurangan yang ketara dalam peratusan lemak serta nilai BMI.
3. Mampu Mengurangkan Kolesterol
Kolesterol yang tinggi dan tidak dikawal boleh mengakibatkan pelbagai penyakit seperti strok dan penyakit jantung.
Khasiat serat yang terkandung dalam serat didapati berpotensi dalam membantu badan untuk menyingkirkan kolesterol dalam badan secara berkesan.
Di samping menurunkan paras kolesterol, kajian juga mendapati arabic gum dapat menurunkan kadar trigliceride dalam darah dengan baik.
4. Melegakan Batuk dan Sakit Tekak
Arabic gum merupakan salah satu bahan yang sering ditemui dalam lozenges atau ubat sakit tekak.
Dengan komponen antiradang yang terkandung dalam arabic gum, ia dikatakan dapat mengurangkan sakit tekak serta simptom batuk.

5. Membantu Menstabilkan Tekanan Darah
Sebuah kajian mendapati pengambilan arabic gum yang dilarutkan dalam air selama 16 hingga 18 minggu menunjukkan kesan yang positif dalam menurunkan tekanan darah ke paras yang stabil.
Hasil ini menunjukkan potensi yang baik bagi penggunaan arabic gum sebagai makanan tambahan yang sesuai untuk pesakit darah tinggi.
6. Mampu Merawat Luka
Arabic gum sering digunakan secara tradisional sebagai penawar luka pada kulit. Para pengkaji berpendapat ia berupaya untuk menyembuhkan luka melalui komponen aktif seperti alkaloid dan flavonoid.
Kajian lain juga mendapati arabic gum berpotensi untuk merawat luka serta keradangan akibat ulser.

7. Kaya Dengan Antioksidan
Khasiat antioksidan adalah penting dalam diet harian bagi mencegah badan daripada pelbagai penyakit yang berpunca daripada radikal bebas.
Arabic gum yang diperkaya dengan antioksida dapat membantu badan untuk melawan aktiviti radikal bebas dalam badan.
8. Berpotensi Sebagai Antikanser
Selain melawan radikal bebas, arabic gum juga didapati memiliki sifat antikarsinogenik yang positif dalam melawan pembentukan sel kanser.
Sebuah kajian mendapati penggunaan arabic gum dapat mengurangkan sehingga 70% pembentukan tumor kanser usus pada tikus. ini menunjukkan potensi yang cukup baik bagi arabic gum untuk digunakan sebagai bahan antikanser.
Kesimpulan
Dengan pelbagai khasiat yang terkandung dalam arabic gum, ia wajar dijadikan sebagai makanan tambahan bagi mendapatkan kesihatan menyeluruh.
Dengan khasiat seratnya yang cukup tinggi, ia dapat membantu dalam melancarkan penghadaman, menstabilkan paras gula dalam darah serta paras kolesterol.
Ia juga bersifat antiradang dan kaya dengan antioksidan aktif bagi mencegah penyakit.
Arabic gum juga merupakan supplemen tambahan yang baik bagi yang ingin menurunkan berat badan secara berkesan.
Dengan pengamalan gaya hidup sihat serta pengambilan arabic gum secara konsisten, pastinya kesihatan anda akan bertambah baik.
Sumber rujukan :

10 Khasiat Arabic Gum Yang Anda Perlu Tahu rootofscience.com/blog/2021/kesihatan/pemakanan/khasiat-arabic-gum-yang-anda-perlu-tahu/
The Health Benefits of Acacia Fiber or Gum Arabic https://www.verywellfit.com/the-benefits-of-acacia-fiber-89395
7 Uses for Acacia https://www.healthline.com/health/7-uses-for-acacia#potential-risks


Bukan Hanya Untuk Masakan, Tapi Ada Banyak Khasiat Asam Keping Untuk Kesihatan!

Asam keping antara bahan yang memainkan peranan penting dalam masakan terutamanya hidangan masak lemak cili api. Tanpa asam keping, pasti hidangan akan tidak tahan lama dan juga berbau hanyir. Tetapi, tahukah anda sebenarnya terdapat banyak khasiat asam keping untuk kesihatan seseorang di samping berfungsi dalam masakan?
Asam keping ialah buah yang mempunyai banyak manfaat dan khasiat kepada kesihatan anda. Bukan sahaja, anda dapat kurus dengan asam keping malah ia juga boleh merawat sakit perut berkaitan kehamilan. Jadi, ikuti perkongsian penulis mengenai 10 khasiat asam keping yang anda tak pernah tahu!

Baca juga: Kurang Sakit Kepala & Kempis Perut Dalam 2 Minggu. Wanita Ini Kongsi Petua Minum Air Asam Keping
10 KHASIAT ASAM KEPING
1. Cegah sakit jantung

Khasiat asam keping yang penting adalah ia mencegah jantung anda dari serangan penyakit. Contohnya, penyakit jantung koroner. Buah ini akan melindungi organ jantung anda dari dalam sehingga akan lebih sentiasa sihat.

2. Atasi demam

Ubat demam yang semulajadi boleh anda cuba ialah mengambil buah asam keping. Jika anda demam, rebus buah ini terlebih dahulu kemudian ambil air hasil rebusannya sampai penyakit anda surut.
3. Anti kanser
Jika dimakan dengan teratur, asam keping boleh menjadi anti ketumbuhan. Buah ini adalah baik untuk menyihatkan sel tubuh dan membuang sel yang rosak demi mencegah pertumbuhan kanser dalam badan anda.
4. Kurangkan kolesterol jahat
Selain berguna untuk diet, asam keping juga dapat mengikat kolesterol jahat dan membuangnya dari tubuh. Kolesterol jenis inilah yang berbahaya bagi orang berbadan gemuk kerana menjadi penyebab kepada penyakit yang dimulai dari kegemukan.
5. Atasi berat badan berlebihan

Salah satu khasiat asam keping yang terkenal ialah ia mampu menangani berat badan yang berlebihan. Asam keping kerap dijadikan sebagai ubat herba yang boleh mengatasi kegemukan berpunca daripada lemak yang melekat di tubuh.
6. Ubat kencing manis
Khasiat asam keping yang lain ialah ia mampu menjadi ubat untuk penyakit kencing manis. Asam keping akan bekerja membersihkan saluran kencing anda dari bakteria sehingga penyakit kencing manis boleh cepat disembuhkan secara alami tanpa kesan sampingan yang merbahaya.
7. Anti ketumbuhan
Sebelum ketumbuhan ganas menyerang tubuh badan anda, alangkah baiknya jika anda terhindar dari penyakit ini dari awal. Asam keping akan melambatkan pertumbuhan ketumbuhan dengan semulajadi.
8. Tambah nafsu makan

Untuk anak yang tidak mempunyai nafsu makan atau anda sendiri yang tidak mempunyai selera, asam keping dapat membantu. Buah ini akan merangsang tubuh anak dengan meningkatkan nafsunya supaya tidak kekurangan apa-apa gizi pun.
9. Ubat penyakit cacing
Khasiat lain asam keping adalah ia turut boleh dijadikan ubat untuk penyakit cacing. Asam keping boleh membunuh cacing atau bakteria yang menyebabkan penyakit cacing  di mana kebiasaaannya ia menyerang organ pencernaan anda. Malah, pencernaan anda akan kembali lancar jika mengambil buah ini.
10. Turun darah tinggi

Antara khasiat asam keping yang efektif adalah untuk penderita hipertensi atau darah tinggi. Kandungan asam keping dapat membantu untuk menurunkan tekanan darah tinggi sehingga membuatkannya lebih stabil dan tidak membahayakan tubuh pesakit.
Tak sangka kan asam keping dalam masakan itu sebenarnya boleh beri banyak manfaat untuk kesihatan seseorang? Itulah khasiat asam keping yang perlu anda tahu. Khasiatnya membuatkan asam keping lebih ‘special’ berbanding buah lain. Apa lagi, jom ‘try’!
Sumber: Facebook Urutan Perbidanan Tradisional Via kongsi resepi + petua + hiasan + taman kebun


Dapatkan Kulit Cantik & ‘Poreless’ Macam Artis Korea Dengan Minum Barley Tea, Jom Cuba!

Pengambilan minuman berasaskan teh merupakan kegemaran bagi penduduk negara Korea Selatan. Namun, pengambilan teh ini setiap hari bukan hanya semata-mata untuk kesedapan tekak apabila cuaca sejuk, tetapi ianya merupakan rahsia kepada kulit yang cantik. Salah satu jenis teh yang menjadi kegemaran mereka adalah barley tea. Banyak ya khasiat barley tea ini!
Tidak hairanlah barley tea ini akan diminum setiap hari supaya menjadi salah satu ramuan rahsia kepada kulit yang halus, mulus serta ‘poreless’! Jadi, apa kata kita cuba juga amalkan meminum barley tea ini dan cara-cara untuk membuatnya dikongsikan oleh Dr.Rizal Abu Bakar.

Baca juga: Cara Dapatkan Kulit Cantik Dengan Menggunakan Asam Jawa, Petua Mujarab Orang Dulu-Dulu
KHASIAT BARLEY TEA, BOLEH DAPATKAN KULIS HALUS DAN ‘PORELESS’

Yang mana idamkan kulit poreless macam artis selebriti dari negara kimchi. Boleh amal barley tea. Ini ‘secret ingredient’ mereka untuk kulit halus mulus bebas jerawat.

Bukan setakat kulit cantik tapi bantu menyihatkan tubuh badan. Barley tea ni guna barli yang dipanggang. Secawan barley tea boleh bantu untuk:
1. Fiber elak sembelit, kembung & loya.
2. Kawal & lancarkan pengaliran darah.
3. Rendah kalori untuk turunkan berat.
4. Trytophan & melatonin untuk tidur lena.
5. Bebas kafein untuk kualiti tidur.
6. Antiradang cegah sakit sendi/arthritis.
7. Legakan sakit tekak, gejala flu & demam.
8. Mencuci darah & kawal gula darah.
9. Legakan simptom menstrual wanita.
10. Antibakteria cegah kerosakan gigi.
11. Kurangkan penghasilan pigmentasi kulit.
12. Elok untuk ibu mengandung.
Ini cara mudah buat barley tea. Bahan-bahan:

-3 sudu barli panggang
-4 cawan air
-1 sudu madu
1. Rebus barli dalam air selama 15 minit guna api sederhana.
2.Sejukkan. Boleh tambah madu. Kacau dan minum.
*Selamat mencuba!
Sumber: Dr Rizal Abu Bakar


Boleh Banyakkan Susu Badan, Ini 6 Khasiat Barli Untuk Ibu Mengandung & Menyusu

Kalau cakap pasal barli, mesti ramai dah terbayang air barli. Memang sedap kan?
Selain dijadikan minuman, barli juga biasa dibuat bubur atau sup, terutamanya ketika demam.

Air barli merupakan salah satu minuman yang amat berkhasiat untuk diamalkan oleh ibu kerana ia kaya dengan pelbagai nutrien penting.
Barli mengandungi sumber serat, vitamin, kalsium, zat besi, mangan, magnesium, anti-oksidan dan macam-macam lagi!

6 Khasiat Barli Untuk Ibu Mengandung & Menyusu
Berikut adalah antara khasiat barli untuk ibu mengandung dan menyusu.
1. Milk Booster Semulajadi
Menurut LiveStrong.com, barli tergolong sebagai salah satu makanan laktogenik, iaitu kategori makanan yang boleh menggalakkan penghasilan susu badan.
Seperti oat, barli telah diamalkan sejak berkurun lamanya sebagai milk booster semulajadi yang berkhasiat tinggi untuk ibu menyusu.
Foto Kredit: arrahman.id
2. Membantu Melancarkan Pencernaan
Oleh kerana barli kaya dengan serat, pengambilannya dapat membantu melancarkan sistem pencernaan, sekaligus mengelakkan sembelit atau buasir yang sering menjadi masalah terutamanya ketika hamil.

3. Mengandungi Asid Folik
Seperti kita tahu, asid folik amat penting bagi ibu mengandung bagi mengelakkan komplikasi neural tube defect pada kandungan.
Berdasarkan sebuah artikel dalam MomJunction.com, air barli atau sup barli boleh menjadi sumber asid folik tambahan dalam diet semulajadi ibu kerana dalam 100g barli mengandungi 200mcg asid folik.
Tapi kalau dah makan barli, jangan pula tak makan vitamin yang dibekalkan oleh doktor tau. Penting tu!
Foto Kredit: neoreviews.aappublications.org
4. Mengurangkan Tahap Gula Dalam Darah
Kajian yang dilaporkan oleh Medical News Today menunjukkan makanan berasaskan barli membantu menurunkan kadar gula dalam darah sehingga 11-14 jam setelah pengambilannya.
Pengawalan kadar gula dalam darah amat penting semasa mengandung untuk mengelakkan risiko kencing manis semasa mengandung atau GDM (Gestational Diabetes Mellitus).
Pengambilan barli juga dikatakan dapat membantu mengawal kadar gula bagi ibu yang mengalami diabetes Type 2 ini kerana barli tergolong dalam makanan yang rendah kadar indeks glisemik (GI).
Foto Kredit: expertbeacon.com
5. Membantu Mengawal Berat Badan
Ramai ibu mengalami masalah berat badan yang mencanak naik ketika mengandung kan? Maklumlah, selera bertambah, terasa lapar je selalu.
Menariknya, barli menggalakkan tubuh menghasilkan hormon yang meregulasikan selera makan dengan membantu seseorang berasa kenyang dengan lebih lama.
Hormon ini juga dapat meningkatkan metabolisme yang membantu mengawal berat badan pada kadar optimum.
Foto Kredit: earlypregnancy.net
6. Meningkatkan Kesihatan Jantung
Serat boleh larut yang terkandung dalam barli juga didapati dapat menurunkan kadar kolesterol, sekaligus mengurangkan risiko penyakit kardiovaskular iaitu yang berkaitan dengan kesihatan jantung.
Foto Kredit: reference.com
Cara Buat Air Barli
Cara buat air barli ni tak susah pun. Lagi elok kalau kita buat sendiri di rumah sebab biasanya yang dibeli di kedai makan atau yang segera telah ditambah dengan banyak gula.

Caranya mudah saja.

Mula-mula ambil secawan bijirin barli dan basuhkan dengan bersih.
Kemudian rebuskan dalam 3 cawan air.
Tunggu hingga barli kembang. Untuk aroma lebih wangi, letakkan sehelai dua daun pandan. Tambahkan air lagi jika perlu.
Tambahkan sedikit gula untuk menambah rasa manis.
Lebih elok jika diperasakan dengan madu atau sedikit lemon tanpa gula. Tetap sedap!

Walaupun barli selamat diminum ketika hamil atau menyusu, sebaiknya ambillah secara bersederhana saja.
Pastikan ibu tetap mengambil makanan seimbang dan mengamalkan gaya hidup aktif ok!


Bukan Sekadar Sayuran Di Dalam Masakan, Ini Khasiat Bayam Yang Tak Pernah Anda Jangka!

Sayur bayam antara paling banyak digunakan di dalam masakan terutamanya hidangan di Malaysia. Antara masakan yang menggunakan bayam ialah cucur, goreng, tumis ataupun pastri. Tapi, tahukah anda sebenarnya ada banyak khasiat bayam untuk kesihatan seseorang?
Nama lain bagi bayam ialah Spinacia Oleracea. Untuk pengetahuan anda, bayam mempunyai khasiat yang tinggi sehinggakan diberi gelaran Superfoods. Tak sangka kan sampai macam tu sekali kebaikannya untuk badan seseorang sehingga mendapat nama gelaran? Jadi, jom ikuti perkongsian penulis mengenai 8 khasiat bayam untuk kesihatan seseorang!

Baca juga: Bukan Setakat Turunkan Berat Badan, Tapi Ada 9 Khasiat Lain Sengkuang Yang Perlu Anda Tahu!
8 KHASIAT BAYAM UNTUK KESIHATAN
1. Cegah kerapuhan tulang (Osteoporosis)

Bayam adalah sayuran yang kaya dengan kalsium. Kalsium menjadikan tulang menjadi tumpat dan lebih kuat. Oleh itu, pengambilan bayam dalam makanan dapat mencegah dan menghalang anda daripada osteoporosis.
2. Cegah anemia
Anemia terjadi apabila bacaan sel darah berkurang di dalam badan. Antara simptom anemia kepada seseorang adalah kesejukan, muka pucat, kebas pada jari-jari tangan dan kaki, degupan jantung yang tidak sekata serta rasa penat tanpa melakukan aktiviti berat.
Bayam pula merupakan sayur yang mengandungi kandungan zat besi yang tinggi. Zat besi adalah elemen penting dalam pembuatan darah di dalam badan. Ia membantu pembuatan darah di dalam badan yang lebih berkesan bermula di dalam tulang.
Malah, ibu hamil juga kerap menghidap anemia ketika mengandung. Oleh itu, jika anda mengalami anemia ataupun kekurangan sel darah merah dalam badan, bayam berupaya untuk mengurangkan risiko simptom anemia tersebut.
3. Sumber vitamin C
Seorang dewasa memerlukan vitamin C sebanyak 70mg sehari. Ianya boleh didapati pada sayuran ini kerana 1 genggam bayam yang dimasak bersamaan dengan 15mg sumber vitamin C. Vitamin C penting untuk pembentukan kolagen iaitu sejenis protein yang bertanggungjawab untuk memberi struktur tulang, salur darah dan otot.
4. Turunkan tekanan darah tinggi
Bayam mengandungi nitrat. Oleh itu, penghidap penyakit darah tinggi perlu mengambil sayuran bayam untuk mengurangkan penyakit mereka. Bayam antara alternatif yang murah dan berkesan demi mengawal tekanan darah tinggi.
5. Bantu kesihatan mata

Bayam adalah sayuran yang kaya dengan karotenoid seperti zeaxanthin dan lutein. Terdapat kajian membuktikan bahawa pigmen zeaxanthin dan lutein mampu membantu mencegah pembentukan katarak pada mata. Pembentukan katarak ini akhirnya akan menyebabkan buta.
6. Sumber vitamin K
Bayam mengandungi vitamin K yang tinggi. Vitamin K ini membantu dalam pembekuan darah dengan menghasilkan prothrombin. Ini membantu proses pembekuan darah untuk pesakit masalah darah lambat beku.
Kebaikan vitamin K yang lain ialah ia memberi peranan dalam proses pembentukan tulang kerana menolong mengawal paras kalsium dalam darah.
7. Cegah kecacatan tiub neural pada bayi

Adalah satu kewajipan untuk setiap ibu mengandung mengambil asid folik bagi mencegah kecacatan tiub neural seperti kecacatan pada tulang belakang. Asid folik juga penting untuk proses tumbesaran dan proses perkembangan sistem saraf yang betul.
Oleh itu, ibu mengandung perlu mengambil bayam kerana ia merupakan sumber asid folik daripada makanan yang segar dan juga makan makanan tambahan asid folik untuk mencegah kecacatan neural tiub bayi.
8. Kurangkan risiko sakit jantung
Sakit jantung adalah berpunca daripada atherosclerosis yang disebabkan oleh pengerasan pada arteri. Untuk pengetahuan, terdapat satu jenis pigmen di dalam sayur bayam. Ia dikenali sebagai lutein, berfungsi untuk mengurangkan risiko mendapat serangan sakit jantung dan juga strok.
Ini kerana bayam mengandungi nitrat. Nitrat bertugas meningkatkan oksida nitrik dan membantu merehatkan tisu otot, menghalang pembentukan plak pada salur darah dan juga meningkatkan pengedaran darah.
Jadi, tak dapat dinafikan lagi bayam ini mempunyai banyak khasiatnya untuk tubuh badan seseorang. Bukan sahaja rasanya yang enak, malah beri kebaikan kepada kita. Sesiapa yang tidak makan bayam, mulalah mengambilnya sekarang demi kesihatan tubuh badan anda yang lebih baik.
Sumber: Root of Science


10 Khasiat Bendi Yang Layak Digelar Superfood. Bagus Amalkan!

KHASIAT BENDI @ LADIES FINGER @ OKRA
Sebagai rakyat Malaysia, bendi sudah menjadi sebahagian daripada sayur yang sering diamalkan dalam hidangan seharian.

Sayur yang sering dimasukkan dalam lauk atau direbus untuk dijadikan ulam ini secara teknikalnya diklasifikasikan sebagai sayur buah dan mempunyai banyak manfaat untuk kesihatan badan dan layak digelar superfood.
Jom kita kenali khasiat bendi dengan lebih dekat!

Kredit Foto : illuminasi.com
10 Khasiat Bendi Untuk Tubuh Badan
1. Baik Untuk Kesihatan Tulang
Menurut perkongsian dari KKM, bendi mengandungi kalsium tinggi yang baik untuk pembentukan tulang. Bukan itu sahaja, kandungan vitamin K yang terdapat dalam bendi juga berperanan dalam mengurangkan keretakan tulang akibat rapuh dan sekaligus mengurangkan risiko osteoporosis menjelang usia semakin tua.

Kredit Foto : Jabatan Pertanian Malaysia
2. Membantu Proses Pembekuan Darah
Individu yang sering mengalami masalah gusi atau hidung berdarah mungkin mempunyai komposisi darah yang cair sehingga menyebabkan proses pembekuan darah terganggu.
Selain mengekalkan kekuatan tulang, vitamin K dalam bendi juga berperanan dalam menggalakkan pembekuan darah dengan berkesan.
3. Menguatkan Sistem Pertahanan Badan
Di samping vitamin K, bendi juga diperkaya dengan vitamin C yang berperanan dalam menyokong sistem imuniti badan.
Ia bertindak dengan merangsang sistem pertahanan badan untuk menghasilkan lebih banyak sel darah putih bagi melawan patogen dan jangkitan lain yang boleh menjejaskan kesihatan.
4. Mencegah Penyakit Buah Pinggang
Sebuah kajian yang dijalankan pada tahun 2005 mendapati pesakit yang mengamalkan pengambilan bendi setiap hari menunjukkan pengurangan tanda-tanda kerosakan buah pinggang secara berkesan.
5. Meningkatkan Kesihatan Mata
Sayur bendi juga dapat meningkatkan kesihatan penglihatan dengan khasiat vitamin A yang cukup tinggi. Ia juga diperkaya dengan khasiat antioksida penting dalam mengurangkan risiko penyakit mata seperti beta karotene, lutein dan zeaxanthin.

6. Baik Untuk Ibu Mengandung
Secawan bendi mampu membekalkan sehingga 15% khasiat folat harian. Ini menjadikan bendi sayur yang sangat baik diamalkan untuk ibu mengandung.
Seperti yang kita tahu, folat berperanan dalam mengekalkan kesihatan otak dan tulang belakang janin yang sedang berkembang di dalam rahim.
Pengambilan folat yang mencukupi juga penting bagi mengelakkan risiko spina bifida pada janin.
7. Sumber Antioksida Yang Baik
Bendi mengandungi komponen antioksida yang dipanggil polyphenol.
Polyphenol juga dapat mengurangkan risiko sakit jantung dan strok dengan mencegah salur darah tersumbat dan mengurangkan kerosakan sel akibat radikal bebas.
Antioksida dalam bendi juga dikatakan baik dalam kesihatan otak dan berpotensi dalam mencegah pertumbuhan sel kanser payudara.
8. Tinggi Kandungan Serat
Secawan bendi mampu membekalkan sehingga 4 g serat.
Ini menjadikan bendi sayur yang baik bagi mengurangkan risiko sembelit.
Pengambilan bendi secara konsisten juga membantu dalam melancarkan lagi sistem penghadaman, mengurangkan keinginan untuk makan berlebihan serta membantu untuk membuatkan seseorang rasa kenyang dengan lebih lama.

9. Menstabilkan Gula Dalam Darah
Bercerita tentang serat, kandungan serat yang tinggi dalam bendi juga didapati sangat baik untuk dimakan oleh pesakit diabetis.
Makanan tinggi serat didapati dapat membantu dalam meningkatkan sensitiviti insulin dan berpotensi dalam mengawal glisemik.
Beberapa kajian yang telah dilakukan pada tikus makmal membuktikan potensi bendi dalam mengawal paras gula dalam darah.
Hasil kajian mendapati bacaan gula lebih rendah pada kumpulan tikus yang diberikan ekstrak bendi.
Baca juga : Mudah Je Tanam Pokok Bendi, Tak Payah Jaga Lama Tapi Hasil Berbaloi!
10. Berpotensi Dalam Mengurangkan Kolesterol Dalam Darah
American Heart Association turut menekankan bahawa pesakit diabetes lebih cenderung untuk menghidap masalah kolesterol jika pemakanan tidak dijaga.
Sumber makanan yang tinggi serat dan antioksida seperti bendi sangat baik diamalkan bagi mengurangkan paras kolesterol dalam badan.
Dalam sebuah kajian yang dijalankan pada tikus, bendi didapati dapat mengurangkan kadar kolesterol secara berkesan.
Wah, Banyaknya Khasiat Bendi!
Banyakkan khasiat bendi ni? Walaupun sesetengahnya masih memerlukan kajian yang lebih meluas bagi membuktikan manfaatnya sebenar, namun ia mampu membekalkan badan dengan nutrisi penting.
Nak makan hari-hari pun tak apa kerana ia rendah kalori dan khasiatnya seperti serat, vitamin C, vitamin K dan kalsium sangat penting untuk kesihatan tubuh badan!
Jadi apa lagi, mari kita amalkan sayur bendi dalam untuk hidangan harian kita.
Nak mencari bendi pun cukup mudah kerana senang didapati di mana-mana.
Sumber rujukan:

What Is Okra Good For ? foodfacts.mercola.com/okra
What Is Okra (Lady’s Finger) And 6 Benefits Of Adding The Medicinal Vegetable To Your Diethttps://www.medicaldaily.com/what-okra-ladys-finger-and-6-benefits-adding-medicinal-vegetable-your-diet/
7 Nutrition and Health Benefits of Okrahttps://www.healthline.com/health/diabetes/okra


Bukan Setakat Jadi Pelawas, Ini 5 Sebab Betik Bagus Untuk Bayi & Kanak-kanak

Betik adalah antara buah yang paling senang didapati di Malaysia. Rasanya yang manis memang cukup digemari semua, termasuklah bayi dan kanak-kanak.
Sebenarnya ada banyak khasiat betik yang menjadikannya salah satu makanan pertama yang baik untuk bayi.

5 Khasiat Betik Untuk Bayi & Kanak-kanak
Berikut adalah khasiat betik untuk bayi dan kanak-kanak
1. Melancarkan Penghadaman
Buah betik mengandungi sejenis enzim papain yang efektif memecahkan struktur makanan kompleks. Pernah dengar tak petua chef-chef atau tukang masak menggunakan betik untuk melembutkan daging? Inilah sebabnya!

Jadi, dengan memakan betik, dapatlah kurangkan rasa tak selesa perut, kembung dan sebagainya sebab sistem pencernaan akan menjadi lebih lancar secara semulajadi.

Foto Kredit: toddlertoolbox.com
2. Melegakan Sembelit
Antara fungsi betik untuk bayi dan kanak-kanak yang paling diketahui ramai adalah sebagai pelawas. Anak-anak kecil memang sinonim dengan masalah sembelit. Ia juga tergolong dalam salah satu masalah pencernaan.
Buah betik kaya dengan serat dan laxative semulajadi yang membantu meregulasikan pembuangan air besar pada bayi dan kanak-kanak. Memang mujarab dan biasanya dah tak perlu lagi makan ubat!

3. Meningkatkan Kekebalan Tubuh
Sistem imuniti bayi dan kanak-kanak masih berkembang dan oleh itu mereka lebih cenderung terdedah kepada jangkitan.
Namun, pengambilan makanan yang tinggi vitamin C sedikit sebanyak dapat membantu menguatkan sistem imuniti dan daya kekebalan tubuh.
Tahukah anda, betik adalah antara buah yang paling tinggi Vitamin C?

4. Menyembuh & Melindungi Kulit
Buah betik juga kaya dengan Vitamin A, di mana ia membantu melindungi kulit.
Tak hairanlah kulit betik atau isinya digunakan sejak turun-temurun untuk mencantikkan atau mengurangkan masalah kulit. Malah, sesetengah krim kosmetik juga menggunakan bahan ini dalam formulasi mereka.

5. Anti Oksida & Anti Kanser
Kajian menunjukkan kandungan anti oksida pada betik membantu meneutralkan radikal bebas dalam tubuh. Ia juga bersifat anti kanser.

Ambil Secara Sederhana
Buah betik boleh dipuri atau diberi sebagai finger food kepada bayi dan kanak-kanak yang lebih besar. Ternyata, ianya adalah snek yang sihat untuk dinikmati sekeluarga.
Apapun, penting untuk ibu ayah faham bahawa apa-apa makanan adalah terbaik jika diambil secara sederhana. Bagi bayi terutamanya, berilah dalam kuantiti yang sedikit dahulu untuk memastikan mereka tidak alah terhadapnya.
Seperkara lagi, elakkan memberi buah betik yang tidak masak kerana ia boleh menyebabkan sakit perut pada bayi dan kanak-kanak.


3 Kegunaan Biji Kurma & Khasiatnya Yang Jarang Diketahui. Jangan Buang Tau!

Dah nak masuk bulan puasa ni, hampir setiap rumah mesti akan beli kurma kan?
Tak kiralah jenis kurma apa pun, kita biasanya akan makan kurma waktu berbuka dan juga bersahur.

Banyak khasiat buah kurma ini dah diketahui umum dalam membantu mengembalikan tenaga dan melancarkan pencernaan, terutamanya ketika kita berpuasa.
Tapi, mungkin tak ramai antara kita yang tahu bahawa biji kurma juga punya banyak manfaatnya. Jadi sebelum korang buang biji kurma tu, jom kita ketahui apakah kegunaannya dan khasiatnya yang luarbiasa!

3 Kegunaan Biji Kurma Yang Jarang Diketahui
1. Alternatif Kepada Kopi
Tahukah anda, biji kurma ini boleh digunakan untuk membuat kopi yang lazat! Seperti juga kopi biasa, ia juga terhasil daripada bijinya kan?

Begitu jugalah yang kita boleh buat dengan biji kurma. Kopi biji kurma adalah alternatif yang sangat sesuai bagi anda yang alah pada kafein.
Caranya membuatnya sangat mudah. Mula-mula basuhkan biji kurma yang telah dimakan sehingga bersih. Kemudian biarkan ia kering seketika.

Seterusnya, panggang biji kurma atau sangai (goreng tanpa minyak) hingga kehitaman dan mengeluarkan aroma seakan kopi.
Tumbuk biji kurma yang telah hangus tadi menggunakan batu lesung atau blender. Kemudian, bolehlah digunakan sebagai serbuk kopi.

2. Melembutkan Daging Dengan Cepat
Kalau ikut petua, biji kurma ini boleh digunakna untuk melembutkan daging secara semulajadi dengan cepat tanpa mengganggu rasa masakan.
Caranya masukkan saja beberapa butir biji kurma yang sudah dibasuh bersih ke dalam apa-apa masakan yang sedang dimasak.
Insha Allah, daging akan cepat empuk dan lembut!

3. Digunakan Sebagai Scrub
Selain daripada itu, biji kurma juga boleh digunakan untuk tujuan kecantikan iaitu sebagai scrub atau lulur.
Dah tak payah beli mahal-mahal, gunakan biji kurma tadi dan jadikan serbuk macam buat kopi tadi. Kemudian, campurkan dengan madu / gula perang dan sedikit minyak zaitun sebelum digunakan pada muka atau bahagian badan.
Baunya wangi dan amat menyegarkan!
Foto Kredit: the11best.com
Khasiat Biji Kurma
Selain buah kurma, biji kurma juga mengandungi pelbagai khasiat untuk tubuh.
Berikut adalah antara manfaatnya menurut kajian yang dilaporkan oleh HealthBenefitsTimes.com

Membantu mengawal kadar gula dalam darah
Agen antiviral, melindungi tubuh daripada jangkitan
Sumber antioksidan yang baik untuk tubuh
Membantu kesihatan kulit
Melembapkan dan membantu pertumbuhan rambut

Jangan Buang!
Wah, banyak juga kegunaan biji kurma yang kita tak pernah tahu. Selama ni, lepas makan kita buang saja biji-biji kurma terus masuk tong sampah.
Jadi, lepas dah tahu ni apa kata kita cuba simpan dan maksimakan kegunaan buah kurma tu sampailah ke bijinya. Lebih-lebih lagi pada bulan Ramadhan ni memang banyak beli dan makan buah kurma.
Bolehlah kumpul dan gunakan bijinya untuk buat kopi atau scrub. Jimat dan berbaloi. Berkhasiat pulak tu!
Bagi yang pernah gunakan biji kurma ini tak kisahlah macam disebut di atas atau untuk kegunaan lain, apa kata kongsikannya dengan kami di ruangan komen ini. Mesti ramai nak tahu kan?


Bukan Sekadar Penyedap Minuman, Ini 8 Khasiat Biji Selasih Yang Ramai Tak Tahu!

Khasiat Biji Selasih Untuk Kesihatan
Bila sebut tentang biji selasih, kita pasti akan teringat pada minuman manis dan pencuci mulut yang menyelerakan.

Biji selasih juga sering dibandingkan dengan biji chia (chia seed) kerana rupanya yang hampir sama bila direndam air.
Tahukah anda sebenarnya biji selasih sangat baik untuk diamalkan setiap hari?

Walaupun bersaiz kecil, sebenarnya terdapat banyak khasiat dalam biji selasih.

Jom kita kenali kebaikan biji selasih untuk kesihatan tubuh!
Apakah Biji Selasih?
Basil seeds atau juga dikenali sebagai kemangi yang agak sering menjadi penyedap dalam minuman di Malaysia.
Ia sering dijumpai dalam air sirap, lemon, atau katira.
Daunnya berbau sedap yang bisa menambahkan citarasa untuk pelbagai jenis masakan.

Menurut Dr. Samuel Oetoro, Sp. GK, seorang pakar pemakanan, biji selasih mengandungi pelbagai zat yang baik untuk kesihatan.
Di sini dikongsikan antara kebaikan dan khasiat biji selasih.
Khasiat Biji Selasih Untuk Kesihatan
1. Membantu Mengawal Paras Gula Dalam Darah
Berdasarkan sebuah kajian, pesakit diabetes telah diberikan 10 gram biji selasih untuk diamalkan selama sebulan.
Hasil kajian mendapati paras gula dalam darah dapat dikurangkan sebanyak 17% berbanding sebelumnya.
Ini menunjukkan keberkesanan biji selasih dalam membantu untuk menstabilkan kadar gula dalam darah secara sihat dan baik untuk diamalkan bagi penghidap diabetes.

Kredit Foto : emaze.com
2. Menurunkan Kadar Kolesterol
Kadar kolesterol yang tinggi boleh menyebabkan pelbagai masalah kesihatan jika tidak dikawal seperti strok dan serangan jantung.
Biji selasih merupakan antara makanan tambahan yang baik bagi menurunkan paras kolesterol dalam badan.
Khasiat pektin yang dijumpai dalam biji selasih sangat membantu dalam menyerap kolesterol berlebihan dalam usus.
Khasiat antioksidanya pula berfungsi untuk mencegah pembentukan plak yang menyebabkan salur darah tersumbat.
3. Kaya Dengan Antioksidan
Antioksidan merupakan salah satu mineral penting bagi melindungi sel-sel di dalam tubuh daripada kerosakan akibat radikal bebas.
Antara kebaikan antioksida yang boleh dijumpai dalam biji selasih ialah flavonoid dan polifenol.
Antioksida flavonoid juga didapati membantu dalam mengurangkan risiko penyakit jantung.
4. Sumber Vitamin C Yang Baik
Walaupun rasanya tawar, biji selasih sebenarnya tinggi dengan vitamin C.
Pengambilan vitamin C yang mencukupi dapat membantu badan untuk menguatkan sistem daya tahan tubuh di samping mencegah daripada penyakit.

Kredit Foto : sinarplus.sinarharian.com.my
5. Baik Untuk Kesihatan Kulit
Khasiat antioksida yang terdapat dalam biji selasih juga berperanan dalam memelihara kecantikan kulit.
Ia juga baik untuk diamalkan bagi yang mengalami masalah jerawat pada wajah dengan sifat antimikrobnya.
Kebaikan antioksida seperti polifenol, orientin dan vicentin membantu dalam mencegah pembentukan radikal bebas yang boleh merosakkan sel kulit.
Mineral antioksida juga berperanan dalam mencegah penuaan pada kulit.
6. Baik Untuk Kesihatan Tulang
Biji selasih juga baik untuk diamalkan bagi menjaga kesihatan tulang.
Ia mengandungi pelbagai mineral pelbagai dalam memelihara ketumpatan dan kekuatan tulang seperti zat besi, kalsium dan magnesium.
Biji selasih juga mengandungi mineral yang lebih tinggi berbanding biji chia (chia seed) untuk kesihatan tulang!
Pengambilan mineral yang mencukupi secara harian dapat mencegah penyakit tulang rapuh atau osteoporosis.

Kredit Foto : naturalmedicineofseattle.com
7. Kaya Dengan Khasiat Omega-3
Tahukah anda biji selasih merupakan antara sumber Omega-3 ?
Lemak sihat Omega-3 adalah penting bagi membekalkan tenaga untuk badan.
Omega-3 juga bersifat antiradang yang berperanan untuk melindungi badan daripada penyakit.
Sesudu biji selasih sudah mencukupi untuk membekalkan kebaikan Omega-3 harian anda.
8. Baik Untuk Sistem Penghadaman
Kebaikan pektin bukan sahaja baik untuk menurunkan paras kolesterol, malah ia juga membantu untuk melancarkan sistem penghadaman.
Pektin ialah serat larut yang bersifat prebiotik yang bagus untuk kesihatan usus.
Biji selasih yang kaya serat serta rendah kalori juga membantu seseorang untuk mengawal pemakanan dengan membuatkan perut rasa kenyang dengan lebih lama.
Pengambilan biji selasih secara konsisten juga dapat mencegah seseorang daripada sembelit.

Kredit Foto : klikdokter.com
Walaupun hanya popular dalam manisan dan minuman, biji selasih sebenarnya padat dengan pelbagai khasiat untuk kesihatan badan seperti serat, mineral dan omega-3.
Ia juga mudah untuk diamalkan. Anda boleh rendamkan sesudu biji selasih dan anda boleh campurkan dalam air kosong untuk mendapatkan khasiatnya.
Ia juga sesuai untuk diamalkan untuk kesihatan seisi keluarga.
Sumber rujukan:

Berbeda dengan Chia Seed, Ini Manfaat Biji Selasih
https://www.klikdokter.com/info-sehat/read/3636035/berbeda-dengan-chia-seed-ini-manfaat-biji-selasih
10 Manfaat Biji Selasih, Baik untuk Tulang hingga Cegah Sakit Jantung https://health.kompas.com/read/2020/05/06/140600068/10-manfaat-biji-selasih-baik-untuk-tulang-hingga-cegah-sakit-jantung?page=all.
12 Fascinating Benefits and Uses of Basil Seeds https://www.healthline.com/nutrition/basil-seeds#_noHeaderPrefixedContent


Patutlah Popular Dekat Korea, Rupanya Black Garlic Boleh Melawan Sel Kanser!

Bawang putih hitam adalah bawang yang telah ditapai dalam keadaan suhu tinggi dan kelembapan tinggi terkawal selama beberapa minggu. Khasiat black garlic adalah mampu membekalkan kebaikan yang diperlukan oleh badan manusia.
Di Korea, memang popular bawang putih hitam ini. Rugi kalau tak amalkan setiap hari.

Baca juga: Asyik Rasa Nak Muntah & Tak Selesa, Cuba Amalkan 3 Minuman Ini Untuk Legakan Gerd
KHASIAT BLACK GARLIC YANG TAK DISANGKA-SANGKA

1. Mampu melindungi hati

Bawang putih hitam boleh membantu melindungi hati daripada rosak akibat terdedah kepada bahan kimia, ubat-ubatan dan alkolhol.
Kajian mendapati bahawa bawang putih hitam memberikan kesan perlindungan sepenuhnya daripada sebarang penyakit.
2. Melawan sel kanser
Selain itu, black garlic juga mampu melawan sel kanser. Esktak bawang putih menyebabkan sel-sel kanser seperti paru-paru, payudara dan hati mati dalam masa 72 jam.
Sel-sel kanser juga dapat dikurangkan sekiranya mengamalkan bawang putih hitam dalam kehidupan seharian.
3. Boleh melindungi otak
Sebatian dalam bawang putih hitam boleh melindungi kesihatan otak. Bawang putih hitam boleh membantu mencegah keradangan yang menjejaskan ingatan dan fungsi otak.
Sebatian protein yang dipanggil beta amyloid menyebabkan keradangan otak dan meningkatkan risiko penyakit alzheimer.
4. Mengurangkan risiko sakit jantung
Kajian mendapati khasiat black garlic boleh mengurangkan penyakit jantung, termasuk tahap dalam darah jumlah kolesterol, kolesterol LDL (buruk), dan trigliserida.
Ia juga boleh meningkatkan kolesterol HDL (baik). Pengambilan 20 gram ekstrak bawang putih hitam setiap hari selama 6 bulan akan menunjukkan kesihatan jantung yang lebih baik berbanding biasa.
5. Mengawal gula dalam darah
Gula dalam darah yang tinggi dan tidak dikawal, akan menyebabkan penyakit diabetes menghadapi komplikasi seperti kerosakan buah pinggang, jangkitan kuman dan sakit jantung.
Kajian yang dilakukan mendapati, ekstrak bawang putih hitam berjaya menurunkan kolesterol, mengurangkan keradangan dan meningkatkan selera makan.
Aktiviti antioksidan bawang putih hitam yang ditapai menggunakan bakteria Lactobacillus bulgaricus juga boleh membantu mencegah perkembangan diabetes semasa hamil.
6. Kaya anti oksidan
Black garlic mengandungi lebih banyak anti oksidan berbanding bawang putih mentah. Ini kerana allicin, sebatian yang ada di dalam bawang putih hitam ditukar kepada sebatian antioksidan seperti alkaloid dan flavonoid.
Anti oksidan adalah sebatian yang membantu melindungi sel anda daripada kerosakan dan sebarang penyakit.

NUTRISI DALAM BAWANG PUTIH HITAM
Nutrien setiap hidangan dalam 15 gram bawang putih hitam:
Kalori: 20
Protein: 5 gram
Lemak: 1 gram
Karbohidrat: 2 gram
Serat: 5 gram
Gula: 4 gram
Vitamin C
Vitamin B (B1, B2, B3, B6)
Folat
Kalsium
Mangan
Magnesium
Fosforus
Zink
Iron
Baca juga: Doktor Kongsi Cara Guna Air Fryer Dengan Betul, Baru Lebih Selamat & Sihat!
Sumber: Healthline & WebMD
Kredit foto: Healthline & Springmount Fine Food


Ingat Pelengkap Dalam Masakan Je, Rupanya Ada Banyak Khasiat Brokoli Kepada Tubuh Badan Anda!

Adakah anda kerap menggunakan brokoli dalam masakan? Jika ya, tahniah! Anda sebenarnya sedang menambah khasiat dalam tubuh badan. Banyak khasiat brokoli yang tak pernah kita tahu sebenarnya.
Bukan setakat dalam masakan, sayur hijau ini juga boleh dimakan secara mentah. Sangat senang untuk diambil demi kesihatan tubuh badan yang baik! Jadi, jom ikuti perkongsian penulis mengenai khasiat brokoli yang tak ramai jangkakan ini.

Baca juga: Bukan Sekadar Sayuran Di Dalam Masakan, Ini Khasiat Bayam Yang Tak Pernah Anda Jangka!
10 KHASIAT BROKOLI KEPADA TUBUH BADAN
1. Mengurangkan rintangan insulin

Punca utama penyakit kencing manis adalah tingginya paras gula di dalam darah . Ini disebabkan oleh rintangan insulin yang mengakibatkan glukosa tidak dapat dibawa ke dalam sel untuk menghasilkan tenaga.
Kajian membuktikan bahawa pengambilan serbuk sprout brokoli kepada penghidap diabetes adalah ia mengurangkan rintangan insulin selepas 4 minggu.
2. Meningkatkan kesihatan jantung
Brokoli adalah sayuran hijau yang kaya dengan sulforaphane. Komponen ini dapat dikaitkan dengan pengurangan risiko untuk mendapat serangan jantung dan juga kanser.
3. Melambatkan proses penyusutan kognitif
Kajian mendapati bahawa pengambilan satu sajian sehari untuk sayur-sayuran yang tinggi dengan vitamin K, lutein, B karotin, nitrat, folat dan kaempferol (salah satu kandungan di dalam brokoli) dapat melambatkan proses penyusutan kognitif.
4. Mengurangkan inflamasi
Kajian telah dijalankan ke atas perokok laki dengan motif untuk mengkaji kesan brokoli ke atas tanda inflamasi. Hasil kajian itu menunjukkan bahawa pengambilan brokoli dapat menurunkan paras CRP perokok.
5. Mengurangkan rasa lapar

Berita baik untuk yang ingin diet! Sayur brokoli ini kaya dengan kandungan sumber serat. Untuk pengetahuan anda, sifat serat adalah melambatkan proses pengosongan perut.
Ini bermakna brokoli dapat melambatkan dan mengurangkan rasa lapar kerana perut dipenuhi untuk tempoh masa yang agak lama. Jadi yang ingin kurus dengan mengurangkan kuantiti pemakanan, cubala makan sayur hijau ini!
6. Mengurangkan paras kolesterol tidak baik
Antara contoh kolesterol tidak baik adalah LDL dan trigliserida. Anda akan mempunyai banyak komplikasi kesihatan jika paras kolesterol meningkat.
Satu kajian telah dilakukan ke atas pesakit diabetes terhadap kesan pengambilan serbuk sprout brokoli. Hasilnya, paras trigliserida mereka turun selepas 4 minggu mengambil serbuk sprout brokoli sebanyak 10 g sehari. Hebat kan?
7. Mengelakkan kekurangan zat besi
Brokoli mempunyai sumber vitamin C yang tinggi. Untuk pengetahuan anda, vitamin C adalah sejenis mikronutrisi yang diperlukan demi meningkatkan penyerapan zat besi di dalam badan.
Oleh itu, pengambilan brokoli berupaya untuk mengoptimumkan penyerapan zat besi di dalam badan.
8. Mencegah sembelit

Seperti yang anda tahu, brokoli adalah sayuran hijau yang kaya dengan serat. Serat pulak merupakan satu aspek yang penting untuk mencegah sembelit. Ini kerana serat dapat merangsang proses pergerakan najis atau peristalsis dalam usus dan sekaligus mencegah sembelit.
Jadi, kalau ada rasa sembelit, cuba makan brokoli!
9. Meningkatkan sistem imunisasi
Brokoli kaya dengan vitamin C. Vitamin C pula berperanan meningkatkan sistem imunisasi tubuh  seseorang kerana ia menggalakkan penghasilan sel darah putih yang melindungi badan dari serangan dan jangkitan.
10. Mengawal paras gula darah
Serat yang tinggi dalam sayuran hijau ini berupaya untuk mengelakkan kenaikan gula secara mendadak dan mengakibatkan peningkatan itu secara sederhana.
Maka, amat disarankan untuk penghidap kencing manis menambah sumber serat di dalam pemakanan harian mereka dengan mengambil brokoli.
Kesimpulannya, memang banyak khasiat brokoli untuk kesihatan tubuh badan seseorang. Bagi yang tidak pernah merasa atau makan sayuran hijau ini, mula amalkannya demi kebaikan anda. Semoga melalui pemakanan harian kita, badan akan menjadi lebih sihat.
Sumber: Root of Science


Khasiat Buah Bambangan Yang Cukup Popular Di Borneo. Boleh Bunuh Sel Kanser!

Mungkin ramai yang belum kenal dengan buah bambangan, namun khasiatnya cukup tinggi. Rasanya pula masam dan manis serta lebih kasar berbanding mangga.
Saiznya juga jauh lebih besar sehingga boleh mencapai sekitar 500 gram hingga 1 kilogram untuk sebiji buah bambangan.

Asalnya hanya boleh ditemui di dalam hutan, kini ia boleh dijumpai di kebun atau perkarangan rumah masyarakat di Sabah. Kulitnya lebih tebal dan isinya pula seperti buah mangga.
Masyarakat di Sabah sering menggunakan buah bambangan serta kulitnya untuk dijadikan jeruk atau juadah tradisional Kadazan Dusun.

Ia juga sangat baik untuk diamalkan dalam diet harian kerana kaya dengan pelbagai khasiat.

Buah bambangan agak sukar untuk didapati di Semenanjung Malaysia, dan mungkin kebanyakan kita tak pernah melihat buah ini.
Jadi, jom kenali buah bambangan yang eksotik ini!

Kredit Foto : says.com
Khasiat Buah Bambangan
1. Mempunyai Komponen Antikanser Bagi Mencegah Kanser Payudara
Antara kajian yang telah membuka mata penyelidik terhadap buah bambangan ialah penemuan komponen antikanser bagi barah payudara.
Hasil kajian ini mendapati ekstrak daripada biji buah bambangan mampu menghapuskan sel kanser payudara.
Hasil kajian daripada Universiti Tun Hussein Onn Malaysia ini mendapati 90 % daripada populasi sel kanser payudara yang didedahkan kepada ekstrak biji bambangan dapat dihapuskan dalam masa 72 jam.
2. Kaya Dengan Antioksida
Buah-buahan dan sayur-sayuran merupakan sumber antioksida yang baik.
Komponen antioksida yang didapati dalam buah bambangan sangat tinggi. Kandungannya sangat padat dan telah berjaya mengalahkan buah dengan antioksida seperti mangga, oren, dan nanas.
Antioksida merupakan nutrisi yang penting untuk tubuh untuk mengelakkan penghasilan radikal bebas yang boleh mengakibatkan penyakit.
Antioksida juga merupakan komponen penting bagi menyihatkan kulit dengan cara memudarkan garis halus, kedutan serta tona kulit yang tidak sekata.

Baca juga: Bukan Sekadar Herba Tempatan, Pucuk Manis Kaya Dengan Khasiat Superfood
3. Mengurangkan Risiko Penyakit Jantung
Kajian telah dijalankan oleh Universiti Putra Malaysia dengan pengambilan jus buah bambangan selama 9 minggu.
Hasil kajian mendapati pengambilan jus buah bambangan dapat mengurangkan risiko penyakit kardiovaskular.
Buah bambangan juga didapati mempunyai kandungan beta karotena yang paling tinggi berbanding spesis buah mangga lain.
Khasiat beta karotena juga didapati berupaya dalam mengawal paras kolesterol serta mengelakkan daripada penyakit seperti strok dan katarak .
4. Tinggi Kandungan Vitamin C
Pengambilan vitamin C dalam diet seharian amat penting bagi meningkatkan sistem imun tubuh dan sebagai penawar kepada luka dan selsema.
Kandungan vitamin C dalam buah bambangan juga sangat tinggi berbanding mangga.
Setiap 100 gram buah bambangan dapat membekalkan sebanyak 51% vitamin C harian.
5. Baik Untuk Sistem Penghadaman
Dalam memastikan sistem penghadaman sentiasa berada dalam keadaan sihat, pengambilan serat serta prebiotik dalam diet adalah amat penting.
Buah serta kulit bambangan yang biasa menjadi diet dalam masyarakat Kadazan Dusun mengandungi kedua-dua nutrisi serat dan prebiotik untuk kebaikan sistem pencernaan.
Serat penting untuk melancarkan pergerakan usus di samping mampu membuatkan seseorang merasa kenyang dengan lebih lama.
Prebiotik pula penting bagi meningkatkan aktiviti bakteria baik dalam perut untuk mendapatkan sistem pencernaan yang sihat serta meningkatkan kesihatan secara menyeluruh.

Bukan Saja Berkhasiat, Ia Juga Sedap Dimakan!
Buah bambangan ini juga wajar untuk diperkenalkan kepada masyarakat dengan lebih meluas lagi.
Disebabkan khasiatnya yang tinggi, para pengkaji kini sedang giat menghasilkan produk bambangan berdasarkan nutrisinya.
Ia juga mempunyai potensi serta nilai komersial yang berharga untuk diketengahkan dalam pasaran.
Semoga buah bambangan mendapat pasaran yang lebih luas agar semua rakyat Malaysia dapat merasai keenakan buah tempatan yang eksotik ini.
Rujukan:

Phytochemistry and Pharmacology of Mangifera pajang: An Iconic Fruit of Sabah, Malaysia
https://www.sysrevpharm.org
Valuable components of bambangan fruit (Mangifera pajang) and its co-products: A review
Researchgate.net
Bambangan mampu membunuh sel kanser payudara
https://www.bharian.com.my/bhplus-old/2016/05/158882/bambangan-mampu-bunuh-sel-kanser-payudara


Khasiat Buah Delima Merah, Baik Untuk Ibu Mengandung Dan Kanak-Kanak

Khasiat Buah Delima
Buah delima memang terkenal dengan khasiat yang sangat baik untuk tubuh kita. Banyak khasiat buah delima yang mungkin tidak kita ketahui. Adakah ia bagus untuk ibu mengandung dan kanak-kanak? Bagaimana dengan ibu hamil kali pertama, adakah sesuai minum jus delima?
Sebelum itu , mari kita tonton video dari MedikTV ini untuk mengetahui khasiat buah delima secara ringkas.

1. Buah delima mengandungi antioksidan.

Kajian menunjukkan bahawa kandungan antioksidan dalam buah delima adalah dua atau tiga kali lebih tinggi berbanding anggur merah. Malah, kualiti antioksidan juga dikatakan lebih baik daripada buah beri biru, cranberry serta oren kerana polifenol dalam buah delima juga lebih tinggi. Fungsi antioksidan ialah ianya dapat melawan radikal bebas yang dapat merosakkan sel dalam badan kita. Kerosakan sel akan menyebabkan pelbagai penyakit termasuklah kanser, penyakit jantung dan Alzheimer.

2. Buah delima dapat melindungi jantung kita.
Kajian dari Proceedings of the National Academy of Sciences menyatakan bahawa jus delima dapat mencegah pengerasan arteri dan penyakit lain seperti serangan jantung dan strok. Buah delima juga dapat mencegah daripada tompokan plak yang menyebabkan plak tersumbat di arteri. Selain itu, buah delima juga dapat meluruhkan tompokan plak yang terlekat di arteri.
Journal of Cardiology menyatakan pesakit koroneri (PJK) yang minum jus buah delima setiap hari selama tiga bulan menunjukkan peningkatan aliran darah ke jantung sebanyak 1 %. Aliran darah menurun sebesar 18%.
3. Buah delima dapat menurunkan kadar kolesterol dalam darah.
Menurut penelitian di American Journal of Clinical Nutrition, antioksidan dalam buah delima dapat mengurangkan oksidasi LDL (kolesterol jahat) pada tikus. Hal ini menurunkan kadar LDL dan meningkatkan HDL (kolesterol baik).
4. Buah delima dapat mencegah dan mengubati kanser.
Untuk pengetahuan, buah delima memiliki khasiat mencegah dan mengubati berbagai jenis kanser. Bagaimana ia berfungsi?
Jus buah delima dapat menghancurkan sel-sel kanser payudara dan dapat membiarkan sel-sel sehat. Buah delima juga dapat mencegah pembentukan sel kanser payudara. Ekstrak biji delima yang kaya polifenol dapat memulihkan sel-sel leukemia kembali menjadi normal.
5. Buah delima membantutkan perkembangan kanser paru-paru dan kanser prostat.
Dalam sebuah penelitian terhadap 50 lelaki yang telah menjalani pengubatan kanser prostat yang minum 205g jus delima setiap hari dapat melambatkan penggandaan PSA (ukuran perkembangan kanser prostat) dan dapat mengurangkan rawatan seperti kimoterapi atau terapi hormon.
6. Buah delima mungkin mencegah dan memperlambat penyakit Alzheimer.
Dalam sebuah kajian, tikus yang dibiakkan untuk mengembangkan penyakit Alzheimer diberi jus delima. Mereka mengumpulkan plak amiloid yang lebih sedikit dan melakukan tugas-tugas mental yang lebih baik.
7. Buah delima adalah salah satu umber nutrisi.
Sebiji buah delima memiliki sekitar 40 % vitamin C harian untuk orang dewasa, bersama dan ianya juga mengandungi folat, serat, kalium, niasin dan vitamin A dan E.
Khasiat buah delima untuk kecantikan kulit
Sumber asid folat dan antioksidan dalam buah delima memberi kesan semula jadi kerana dapat merangsang, menyaktoksid dan meningkatkan kecantikan kulit semula jadi.
Kandungan gula Buah delima mampu bertindak sebagai bahan skrub untuk menyingkirkan sel-sel kulit mati. Hasilnya kulit akan kelihatan segar dan muda selalu.
Petua kulit cantik

Seperkara lagi, buah delima juga boleh digunakan untuk menghilangkan jerawat caranya juga sangat mudah.
Selepas makan buah delima jangan buang kulitnya. Ambik kulit buah delima jemur sehingga kulitnya kecut.
Kemudian kisar atau kalau rajin tumbuk sampai lumat sehingga ianya menjadi serbuk.
Kemudian simpan dalam bekas.
Apabila mahu digunakan, ambil sedikit serbuk tadi tambahkan sedikit air perahan limau nipis dan sapukan pada wajah
Biarkan hingga kering dan kemudian basuh muka

Khasiat buah delima untuk ibu mengandung
Buah delima dapat melindungi otak bayi semasa kelahiran. Dalam sebuah kajian oleh Pediatric Research menyatakan dengan hanya minum jus buah delima selama tempoh kehamilan, ia dapat membantu melindungi otak bayi yang baru lahir.
Jus buah delima dapat melahirkan anak yang sihat dan cerdas., Bagi ibu yang mengandung, buah delima merupakan buah terbaik untuk dimakan kerana ia kaya dengan kandungan asid folik yang tinggi yang dapat mencegah kecacatan tiub saraf yang menyebabkan kerosakan pada sumsum tulang belakang dan langit-langit bibir sumbing pada bayi. Jus buah delima juga dapat mengelakkan kejang kaki yang biasa dihadapi oleh wanita hamil.
Tips memilih buah delima
Ketika membeli buah delima, pilih buah delima yang berat dan kulitnya bersih tanpa cela. Cari yang betul-betul segar betulla dan kulit tidak merekah-rekah. Buah delima boleh tahan selama 6 bulan kalau disimpan dalam peti ais.
Untuk makan buah delima, terlebih dahulu kopek kulitnyer dan hiris kulitnya dari atas ke bawah pada tiga atau empat bahagian. Dan mulakan aktiviti mengeluarkan isi buahnya ke dalam mangkuk.dan nikmatilah keenakannya.
 Fakta mengenai buah delima
Delima atau Punica Granatum ialah sejenis pokok renek atau pokok kecil berdaun luruh boleh membesar sehingga ketinggian lima hingga lapan meter.
Berasal dari Asia Barat Daya dan ditanam secara semula jadi di seluruh kawasan Mediterranean dan Kausasus sejak zaman purba lagi. Turut ditanam secara meluas di Afghanistan, Algeria, Armenia, Azerbaijan, Iran, Iraq, India, Pakistan, Syria, Turki serta kawasan lebih kering di Asia Tenggara seperti Semenanjung Malaysia, India Timur, dan kawasan tropika di Afrika.
Delima dibawa masuk ke Amerika Latin dan California oleh peneroka Sepanyol pada tahun 1769. Delima kini ditanam di sebahagian California dan Arizona untuk pengeluaran jus.
Di Hemisfera Utara, delima biasanya berbuah bermula pada September sehingga Februari, manakala di Hemisfera Selatan, musim buah delima bermula dari Mac sehingga Mei.
Saiz buah delima matang sekitar 7-12 sentimeter diameter, bergantung kepada pelbagai jenis dengan bentuk bulat heksagon. Berkulit tebal warna kemerahan dan kekuningan pada lapisan luar.
Sebiji buah delima terdapat sekitar 700-800 benih biji padat dipanggil arils yang berwarna merah.
Jangan lupa makan makanan yang sihat. Baca panduan makanan untuk ibu mengandung dari Kementerian Kesihatan Malaysia. Elakkan juga makanan yang dilarang untuk ibu hamil.
Semoga memberi manfaat!
Sumber: Hospital Taiping, Perak


Buah Durian Memang Bagus Untuk Kesihatan Tapi Boleh Jadi ‘Racun’ Juga Sebenarnya

Sudah tiba musim buah yang paling dinanti-nantikan oleh semua orang iaitu buah durian. Selain rasanya sedap, khasiat buah durian juga memang banyak untuk kesihatan berbanding buah-buahan tempatan lain.
Namun begitu, perlu diingatkan agar berpada-pada kerana manfaat tersebut boleh menyebabkan ‘racun’ untuk kesihatan diri jika diambil secara berlebihan seperti perkongsian Dr Ahmad Samhan.

Baca juga: “Hmm Tak Tahulah Nak Makan Mana…” Rupanya Ini Tanda Anda Ada Masalah Food Anxiety
KHASIAT BUAH DURIAN MEMANG BANYAK TAPI KENA HATI-HATI

1. Sifar kolesterol dan tinggi lemak tak tepu (lemak baik)

Kolesterol boleh menyebabkan jantung tersumbat dan durian bebas daripada kolesterol. Lemak tak tepu baik untuk menurunkan tekanan darah tinggi.
2. Tinggi anti oksidan
Anti oksidan dapat membantu memperlahankan proses penuaan dan mengelakkan kerosakan sel penyebab kanser
3. Kaya folic acid dan folate
Bagi mereka yang mempunyai masalah kurang darah (anemia) sangat sesuai untuk penghasilan sel darah merah.
4. Tinggi serat dan fiber
Sesuai untuk mereka yang mempunyai masalah sembelit kerana ia boleh melancarkan sistem penghadaman.
5. Mengandungi Tryptophan
Ia merupakan bahan untuk penghasilan serotonin dan melatonin. Boleh membantu sekiranya anda mempunyai masalah tidur (insomnia), kemurungan dan dapat mengurangkan stress.
Walau bagaimanapun, ia akan jadi racun jika diambil secara berlebihan. Pakar nutrisi menasihatkan hanya 100gm atau 2 ulas kecil durian setiap hidangan.
Antara mudarat jika diambil berlebihan:
Tinggi kalori – Kalori yang tinggi akan menyebabkan kegemukkan.
Tinggi kandungan gula – Bahaya terutamanya bagi mereka yang mempunyai kencing manis dan masalah buah pinggang.
Gastrik – Ia akan membebaskan gas dan alkohol semasa dihadam dan menyebabkan perut kurang selesa dan keradangan perut.
Badan jadi panas – Tindak balas kimia dan proses metabolisma semasa proses penghadaman membuatkan badan jadi panas dan tidak selesa.
Jadi, berpada-padalah bila makan durian. Jangan gelojoh sangat sampai makan 5 biji sehari.
Baca juga: Anda Boleh Terkena Penyakit Ini Kalau Makan Garam Lebih 2 Sudu Setiap Hari, Bahaya!
Sumber: Dr Ahmad Samhan


Biar Comot! 6 Sebab Mama Kena Selalu Simpan Stok Buah Naga Untuk Bayi

“Wah, bukan main suka Ainur makan buah naga ni. Habis licin semangkuk!”
Buah naga, dragon fruit atau pitaya adalah antara buah-buahan eksotik yang begitu digemari rakyat Malaysia.

Dengan kulit yang unik, isinya lembut dan berbutir dengan biji-biji halus yang boleh dimakan. Ada isinya yang berwarna putih, ada juga yang isinya kemerahan atau ungu. Dua-dua pun sedap.
Sebenarnya, ada banyak kelebihan dan khasiat buah naga untuk bayi yang Mama patut tahu tau.

6 Khasiat Buah Naga Untuk Bayi & Kanak-kanak
1. Meningkatkan Imuniti Badan Anak
Buah naga mengandung antioksidan tinggi yang dapat berfungsi menghindarkan kerosakan atau keradangan sel. Salah satu antioksidan ini yang dinamakan fenol, dapat melindungi bayi dari radikal bebas sehingga si kecil tak mudah sakit.

Uniknya, buah ini juga mengandungi beta-carotene dan lycopene yang memberinya warna yang terang. Memang comot bila bagi anak makan, kan?
Walaupun begitu, kajian membuktikan bahawa diet yang kaya dengan carotenoid ini berhasil mengurangkan risiko kanser dan penyakit jantung tau!
Foto Kredit: Mother & Baby UK

2. Tinggi Prebiotik
Macam biasa dengar je perkataan prebiotik ni kan? Ya, inilah istilah yang selalu digunakan dalam iklan produk minuman, terutamanya susu kultur. Ia dikatakan sebagai bakteria baik yang bagus untuk kesihatan perut. Namun, kebanyakan produk minuman susu kultur ini mengandungi gula yang tinggi dan kurang sesuai diminum oleh anak-anak.
Kalau nak dapatkan prebiotik secara semulajadi, makan buah naga pun boleh. Ia mengandungi sejenis karbohidrat yang dikenali sebagai oligosaccharide yang berfungsi sebagai prebiotik untuk meningkatkan fungsi pencernaan.
Lagi bagus makan buah naga sebab tak ada gula berlebihan dan tak ada bahan pengawet. Rasanya pun lebih sedap dan segar, tambah pula kalau makan sejuk-sejuk.

3. Mengurangkan Kembung
Bayi dan anak kecil memang biasa mengalami perut kembung.
Jumlah serat yang tinggi pada buah naga juga dapat membantu anak mencerna makanan dengan baik, sekaligus melatih pergerakan usus anak dan mengurangkan kembung.

Foto Kredit: Health Magazine
4. ‘Ubat’ Sembelit
Disebabkan itu juga, buah naga amat sesuai sebagai ‘ubat sembelit’ bagi bayi dan anak kecil. Ramai ibu-ibu yang simpan stok buah ini untuk mudahkan anak membuang secara rutin.
Boleh bagi anak-anak makan dalam bentuk buah, jus atau smoothie. Memang sedap!

5. Menggalakkan Kesihatan Tulang & Rambut
Selain itu, buah naga juga antara buah-buahan yang mengandungi mineral seperti zat besi, magnesium dan potassium.
Sumber mineral ini bukan saja baik untuk kesihatan tulang, malah ia juga menggalakkan pertumbuhan rambut yang sihat.

Foto Kredit: top10homeremedies.com
6. Kaya Vitamin A & C
Seperti yang kita tahu, kebanyakan buah amat kaya dengan vitamin. Begitu juga dengan buah naga yang memiliki kandungan Vitamin A dan Vitamin C.
Vitamin A bertindak melindungi anak daripada jangkitan manakala vitamin C pula sangat baik untuk kesihatan kulit.
Kita yang dewasa ni pun elok amalkan pengambilannya.

Isi Yang Lembut & Sesuai Untuk Anak Kecil
Kita di Malaysia beruntung sebab tak susah nak cari buah naga. Selalunya memang ada jual di pasar raya macam Tesco, Aeon, Giant dan sebagainya. Harganya pula sekitar RM4 sebiji, bergantung pada kualiti dan gred.
Foto Kredit: https://timeinsingsing.wordpress.com
Selain manfaatnya yang banyak seperti disebutkan di atas, tekstur buahnya yang lembut menjadikannya pilihan yang sesuai dan selamat untuk diberi kepada bayi seawal usia 6 bulan.
Jadi dah tahu khasiat buah naga, ibu bolehlah simpan stok buah naga di rumah lepas ni!


Bukan Setakat Cegah Kanser, Buah Naga Rupanya Boleh Kurangkan Kencing Manis

Pernah atau tidak bila makan buah naga air kencing dan najis menjadi merah seperti mengalami pendarahan? Buah naga yang berwarna merah kaya dengan sejenis pigment dikenali sebagai betalains. Ia merupakan punca mengapa air kencing dan najis anda berwarna merah.
Adakah ia berbahaya? Jawapannya tidak! Seperti nama dan bentuknya yang cukup exotic, buah naga menyimpan 1001 khasiat yang bermanfaat untuk kesihatan.

Selain melambatkan proses penuaan, khasiat buah naga juga boleh mencegah kanser. Hebat kan?
Baca juga: 3 Jenis Bahan Ini Sesuai Untuk Kanser Ovari, Cuba Amalkan

KHASIAT BUAH NAGA YANG RAMAI TERLEPAS PANDANG, RUGINYA

1. Melambatkan proses penuaan
Sesiapa yang sentiasa tampak muda walaupun telah berusia, jawapan mereka pasti kerana pemakanan yang kaya dengan ulam dan buah buahan.
Antioksida boleh membantu anda untuk kekal awet muda, kulit yang anjal dan mulus. Ia bertindak dengan melawan radikal bebas yang boleh menyebabkan kerosakan sel.
2. Mencegah kanser
Selain daripada vitamin C, buah naga mengandungi karotene yang bertindak sebagai agen anti kanser. Lycopene yang menyebabkan warna merah pada buah ini terbukti boleh mengurangkan risiko kanser kelenjar prostat.
3. Kesihatan jantung
Ia mengurangkan paras kolesterol ‘jahat’ dan meningkatkan paras kolesterol ‘baik’. Kajian menemui pengambilan buah ini mampu mengurangkan risiko serangan jantung dan mencegah masalah tekanan darah tinggi.

4. Kencing manis
Kandungan serat yang tinggi buah naga mampu menstabilkan paras gula. Ia juga boleh mengelakkan peningkatan gula secara mendadak selepas pengambilan makanan manis.
5. Penghadaman
Serat membantu melancarkan sistem penghadaman tubuh sekaligus mengurangkan risiko sembelit dan masalah penghadaman lain.
6. Meningkatkan Imuniti Tubuh
Kandungan vitamin dan garam mineral yang tinggi seperti vitamin c, B1, B2, B3, kalsium, phosphorus, zat besi, protin dan niacin membantu untuk meningkatkan paras imuniti tubuh badan.
7. Tulang Sihat
Kalau tak gemar minum susu untuk mendapatkan sumber kalsium, anda boleh cuba amalkan buah naga kerana kandungan kalsium yang tinggi serta bebas lemak.
Jadi, apa tunggu lagi? Jom borong buah naga!
Sumber: Facebook Public Health Malaysia


Rupanya Banyak Khasiat Buah Tembikai Untuk Wanita Hamil, Bayi Lahir Pun Cantik & Bijak!

Buah tembikai memang enak dinikmati. Malah ibu mengandung memang disaran untuk mengamalkan buah tembikai kerana dipercayai akan melahirkan anak yang bijak dan berkulit cantik! Berikut merupakan antara 11 khasiat buah tembikai untuk wanita hamil dan cara untuk anda pilih buah tembai yang terbaik untuk dijadikan jus.
Siapa yang tak nak anak-anak yang dilahirkan cantik dan bijak bukan?

KHASIAT BUAH TEMBIKAI UNTUK IBU HAMIL

Antara khasiat buah tembikai untuk ibu hamil ialah :-

1) Menjaga kesihatan jantung
Buah tembikai kaya akan kandungan likopen yang amat baik untuk kesihatan jantung ibu dan bayi.

2) Kaya dengan antioksidan dan vitamin A
Vitamin A yang terkandung dalam buah tembikai membantu menjaga organ penglihatan bayi. Selain itu, karotenoid
vitamin A berfungsi sebagai antioksidan melindungi badan daripada radikal bebas.
3) Melancarkan penghadaman
Tembikai sangat bagus untuk kecantikkan dan membantu melancarkan aliran air kencing dalam badan.
4) Menyokong pembentukan tulang bayi
Buah tembikai kaya dengan kalium yang berfungsi untuk mempertahankan kalsium dalam badan. Ia sangat bagus untuk pembentukan tulang bayi dan menguatkan sendi pada badan ibu supaya lebih sihat dan kuat.

5) Meningkatkan sistem imun
Buah tembikai mengandungi vitamin C yang membantu meningkatkan sistem imun untuk ibu hamil. Ia dapat mengelakkan ibu mudah terkena jangkitan selsema atau batuk terutama dalam perubahan cuaca yang tidak menentu.
6) Mengurangkan pembengkakan
Kandungan air dalam tembikai mampu mengurangkan pembuluh darah dan otot yang tersumbat. Ia dapat mengurangkan masalah bengkak yang sering dialami oleh ibu hamil.
7) Mencegah pigmentasi
Buah tembikai dapat membantu melancarkan pencernaan makanan dan menjaga pergerakan usus kecil yang mana ia mempengaruhi keadaan kulit. Masalah pigmentasi dapat dikurangkan dengan memakan tembikai lebih kerap.
8) Mengelakkan kejang otot
Perubahan hormon ketika mengandung menyebabkan peningkatan berat badan. Ini membuatkan tulang dan otot menjadi kejang. Buah tembikai dapat mengurangkan kejang otot dan tulang.

9) Mengatasi masalah ‘morning sickness’
Mengambil tembikai sebagai sarapan pagi membantu mengurangkan simptom morning sickness. Buah tembikai mengandungi tenaga dan khasiat yang baik untuk badan terutama ibu hamil yang letih dan lesu.
10) Mengelakkan dehidrasi
90% daripada tembikai terdiri daripada air. Makan tembikai membantu ibu untuk mengelakkan dehidrasi. Dehidrasi dikalangan ibu hamil boleh menyebabkan kesan buruk kepada kandungan seperti kontrasi pramatang atau kelahiran pramatang.
11) Menyingkirkan lemak
Buah tembikai adalah pilihan yang tepat untuk membantu menyingkirkan lemak dalam badan anda. Kerana buah tembikai mengandungi citruline yang membantu mengurangi lemak berlebih yang ada dalam tubuh.
Sangat rugi kalau tak amalkan tembikai ketika hamil. Kalau tak hamil pun memang bagus sangat tembikai ni. Nak-nak pula di bulan puasa, memang sangat-sangat membantu dalam mengekalkan kelembapan kulit. Tembikai kaya dengan air dan sangat enak dimakan.

Dipercayai kalau amalkan tembikai anak yang bakal lahir akan menjadi cantik dan bijak.
Rasulullah SAW bersabda: “Setiap wanita hamil yang makan buah tembikai maka anaknya akan cantik wajahnya dan baik akhlaknya.”
Dari Ibnu Abbas R.A, Rasulullah s.a.w bersabda: “Semangka (Tembikai) adalah makanan, minuman dan raihan (tanaman harum), mencucikan pundi kencing, membersihkan perut, memperbanyak air punggung, membantu bercampur, mencerahkan kulit dan mengatasi kelemahan.” (Kitab Ath-Thibbun Nabawi) Sabda Rasulullah SAW.
Dari Ibnu Abbas berkata: “Makanlah tembikai kerana didalamnya ada kebaikan. Ianya makanan, minuman, perangsang kepada pertumbuhan gigi, sebagai pewangi, pembersih pundi kencing, menambahkan air tulang belakang, menghindarkan sejuk dan pembersihan kulit.”
Dari ‘Aisyah R.A, ia berkata, “Nabi s.a.w menyukai makanan-makanan manis dan madu.” (Shahih Bukhari : 5614)
CARA PILIH BUAH TEMBIKAI UNTUK BUAT JUS
Di bawah ini adalah ciri-ciri tembikai yang sesuai untuk dijadikan jus:

1.Tembikai yang berkulit licin. Kulit tembikai yang berstaktur kasar menandakan ianya masih mentah.
2.Cari tembikai yang fizikalnya nampak kecil tapi berat.
3.Pilih tembikai yang berbentuk sama kiri dan kanan.
4.Cari tembikai yang pangkalnya gemuk dan hujungnya berwarna putih kuning air.
5.Pilih buah yang berjalur yang berputus-putus pada kulitnya. Jangan pilih yang jalur bersambung.
6.Tepuk-tepuk dahulu buah tembikai dengan jari. Pilih yang berbunyi seakan-akan kosong kerana itulah tanda ianya sudah masak dan manis isinya.
Sumber: Safenifeni, airbalang.com


Rupanya Banyak Kegunaan! Ini 7 Khasiat Bunga Cengkih Menurut Kajian Sains

7 KHASIAT BUNGA CENGKIH BERDASARKAN KAJIAN SAINS & PETUA-PETUA BERGUNA
Beribu tahun dahulu, rempah ratus termasuklah bunga cengkih mempunyai nilai setanding emas.

Sekarang, ia lebih mudah didapati dengan harga yang murah. Namun, jangan pula pandang rendah pada bunga cengkih ini.
Walaupun ia sering digunakan sebagai penyeri masakan, namun tahukah anda sebenarnya terdapat banyak khasiat yang ada dalam bunga cengkih?

Apakah Bunga Cengkih?
Nama saintifik bagi bunga cengkih ialah Eugenia aromatica.

Ia merupakan sejenis rempah yang berasal dari Pulau Moluku.
Bunga cengkih mengeluarkan aroma, digunakan sebagai rempah dalam beberapa jenis masakan dan ia boleh juga dimakan bersama daun sirih bagi menambah rasa manis dan lebih enak.
Minyak cengkih digunakan dalam perusahaan membuat ubat-ubatan dan minyak wangi. Di sesetengah negara, cengkih dicampurkan dengan tembakau dalam rokok.
Jom semak beberapa kebaikan dan khasiat bunga cengkih untuk amalan harian!

7 Kebaikan & Khasiat Bunga Cengkih Untuk Kesihatan Berdasarkan Kajian Sains
1. Baik Untuk Kesihatan Mulut
Mungkin ada antara kita selalu dengar tentang petua menggunakan bunga cengkih untuk merawat sakit gigi.
Satu kajian telah berjaya membuktikan kebolehan bunga cengkih dalam menghapuskan 2 jenis bakteria yang menyumbang kepada penyakit gusi.
Gabungan rutin penjagaan oral dan penggunaan bunga cengkih secara konsisten juga dapat mengurangkan plak dan bakteria dalam mulut.

Kredit Foto : india.com
2. Meningkatkan Ketumpatan Tulang
Semakin meningkat usia, seseorang juga lebih berisiko untuk mengalami masalah tulang rapuh atau osteoporosis. Salah satu puncanya ialah kekurangan khasiat dalam makanan yang boleh mengekalkan kesihatan tulang.
Bunga cengkih padat dengan mineral yang baik bagi menguatkan tulang iaitu manganese dan eugenol.
Dalam 2 gram bunga cengkih sahaja sudah terkandung sejumlah 30% manganese bagi pengambilan optimum harian.

3. Mengurangkan Risiko Ulser Perut
Penyakit ulser perut atau ‘peptic ulcer’ terjadi apabila lapisan yang melindungi dinding perut terhakis.
Sebuah kajian mendapati pengambilan bunga cengkih dapat meningkatkan penghasilan mukus gastrik yang bertindak sebagai pelindung dinding perut.
Ia juga dilihat mampu memberikan kesan yang sama dengan ubat anti-ulser dalam mencegah ulser perut.

4. Kaya Dengan Antioksidan
Khasiat antioksida adalah penting bagi melindungi badan daripada radikal bebas dan penyakit.
Satu kajian juga mendapati eugenol yang terkandung dalam bunga cengkih juga berfungsi sebagai antioksida lima kali lebih berkesan daripada vitamin E.
Dengan pemakanan yang sihat dan amalan bunga cengkih secara konsisten pasti dapat meningkatkan kesihatan secara menyeluruh.
5. Mengurangkan Risiko Kanser
Beberapa kajian mendapati potensi antikanser yang tinggi pada bunga cengkih dengan menghapuskan pembentukan sel kanser.
Kandungan eugenol dalam bunga cengkih juga dilihat mengandungi komponen antikanser yang dapat menghapuskan sel kanser serviks.
6. Baik Untuk Kesihatan Mata
Bunga cengkih juga kaya dengan beta karoten.
Beta karoten ialah sumber vitamin A yang baik untuk kesihatan mata. ia juga merupakan pigmen yang memberi warna coklat pada bunga cengkih.

Kredit Foto : tailormadehealth.com
7. Mengawal Paras Gula Dalam Darah
Kajian lain juga mendapati bunga cengkih mempunyai khasiat dalam menstabilkan kadar gula dalam darah.
Ia berfungsi dengan menyerap gula serta meningkatkan penghasilan insulin.
Penghasilan insulin dengan baik adalah penting untuk pesakit diabetes bagi memastikan paras gula berada keadaan yang baik.

Petua & Lain-lain Kegunaan Khasiat Bunga Cengkih
Selain baik untuk kesihatan tubuh badan kita, tahukah anda bunga cengkih juga boleh dimanfaatkan untuk beberapa kegunaan lain seperti:
1. Menghalau Bena, Hama & Perosak Tanaman
Caranya:
Ambil segenggam bunga cengkih dan rebus dengan 1 liter air selama 15 minit ke 20 minit. Kemudian biarkan sejuk dan semburkan pada tanaman yang bermasalah.
Pada permulaan disembur 2 kali sehari pagi dan petang selepas siram pokok. Pokok akan menjadi lebih subur dan bebas gangguan makhluk perosak!
Baca juga: Petua Halau Bena, Hama & Perosak Tanaman Guna Air Rebusan Cengkih
2. Melebatkan Rambut
Untuk mereka yang ada masalah rambut, hanya ambil bunga cengkih beberapa biji dan masukkan dalam syampu.
Antaranya kesannya dikatakan boleh menghilangkan masalah kelumumur, rambut berminyak dan rambut gugur.
Sebenarnya petua ini dikatakan dari Arab untuk lebatkan rambut. Rambut kering tak ada berminyak, rasa kembang fresh dan kurang kegatalan. Rambut gugur pun kurang.
Cubalah!
3. Menghilangkan Bau Peti Sejuk
Bagi menghilangkan bau yang kurang enak pada peti sejuk, masukkan segelas kecil bunga cengkih ke dalamnya.
Ia akan memberikan bau yang wangi kepada peti sejuk.
4. Menghalau Lalat
Selain itu, anda juga boleh cuba petua menghalau lalat di persekitaran rumah anda dengan mengkombinasikan bunga cengkih bersama limau.
(Sila rujuk gambar di bawah)
Katanya sangat berkesan dan menjadikan rumah kita berbau harum semerbak!
Foto Kredit: kelliskitchen.org
Banyak Kegunaan & Khasiat Bunga Cengkih Kan?
Siapa sangka bunga cengkih yang kecil ini mampu memberikan begitu banyak kebaikan untuk kesihatan, bukan?
Jadi, jangan lupa untuk memasukkan bunga cengkih dalam masakan atau minuman untuk mendapatkan kebaikan bunga cengkih.
Sumber rujukan:

Health Benefits of Cloves – webmd.com/diet/health-benefits-cloves
8 Surprising Health Benefits of Cloves – healthline.com/nutrition/benefits-of-cloves
Cloves: Nutritional facts and health benefits – medicalnewstoday.com/articles/320768